Tsouzei alla mou aresei: September 2007\nΑχ λατρεμένοι αναγνώστες, έχω μεγάλο πρόβλημα, ο Νώντας τώρα νομίζει ότι τα ξαναφτιάξαμε, και δεν έχω βρει το κουράγιο ακόμη να του πω ότι ακόμα τα έχουμε χαλάσει....\nΈχω αρχίσει να έχω υποψίες ότι ο Νώντας είναι εξωγήινος και τον έχουν στείλει από τον πλανήτη του για εξερευνητικό έργο. Έχω αρκετά στοιχεία που με κάνουν να ανησυχώ,\n1) όταν τρώει χάμπουργκερ ή σάντουιτς το γυρνάει κάθετα για να το φάει, σας παραθέτω και επιστημονικό διάγραμμα προς επεξήγηση\n2) όταν τραγουδάει τραγούδια με αγγλικούς στίχους, και επειδή δε ξέρει αγγλικά καλά, χρησιμοποιεί κορακιστικούς στίχους όπως κάναμε όταν ήμασταν 5. Αλλά προφανώς δεν είναι κορακίστικα, αλλά η γλώσσα του η εξωγήινη\n3) βάζει αποσμητικό στους όρχεις του (δε λέω στα αρχίδια του, γιατί θέλω να κρατήσω και κάποιο επίπεδο)\n4) βουτάει τα μπισκότα στην μπύρα (όχι στο γάλα, όχι στο καφέ, όχι στο τσάι, αλλά στην μπύρα)...\n5) φοράει μονίμως όπως γνωρίζετε άσπρες κάλτσες, είτε είναι ντυμένος με αθλητικά είτε με κουστούμι...\nΚαι φυσικά έχω και άλλες αποδείξεις. Όταν σήμερα το πρωί του είπα "ξέρω ότι σε έστειλαν από άλλο πλανήτη για να μαζέψεις στοιχεία από τη Γη, ξέρω ότι είσαι εξωγήινος" για να τον αιφνιδιάσω, καταλαβαίνετε, και να τα ξεράσει όλα, εκείνος μου απάντησε "τι εξωγήινος και μαλακίες, άμα σου βάλω το δορυφορικό πιάτο στο κώλο θα σου πω εγώ". Εγώ όμως δεν είχα πει τίποτε για δορυφόρους, οπότε πρέπει να του ξέφυγε (μάλλοον έτσι να επικοινωνεί μαζί τους).\nΤο ερώτημα όμως τώρα είναι πως να του πω ότι δεν τα έχουμε ξαναφτιάξει.... Μήπως να κάνω ότι δε θυμάμαι τι παίχτηκε, ή να τα ξαναφτιάξουμε και να του πω ότι κατά βάθος δε το ξεπέρασα, και να ξαναχωρίσουμε μετά από λίγες μέρες.....\nPosted by sikia at 7:46 PM 14 comments:\nΜετά από μια ατέλιωτη βροχερή μέρα γύρισα σπίτι με νεύρα και άκουσα το μήνυμα του Νώντα, ο οποίος ζητούσε συγγνώμη και έλεγε ότι επειδή ήταν νευρικός, το είχε ρίξει στο φαγητό στην τελευταία μας συνάντηση, και ζητούσε να του δώσω μια ακόμη ευκαιρία. Τον πήρα τηλέφωνο και του είπα να περάσει για να μιλήσουμε, και λατρεμένοι αναγνώστες, άνθρωπος είμαι και εγώ και αφού ήρθε και μιλήσαμε, έκανα ένα λάθος...\nΥ.Γ. Αυτό δε σημαίνει ότι τον έχω συγχωρέσει ή ότι τα ξαναφτιάξαμε, να το τονίσουμε αυτό!!!\nPosted by sikia at 7:37 PM 24 comments:\nΚαι εγώ όταν σκέφτομαι τον Νώντα και την Τσουτσουνέλα, αντιδρώ σα τη Σουηδέζα παρουσιάστρια, η οποία βέβαια (όπως και εγώ) είναι επαγγελματίας...\nPosted by sikia at 5:31 AM 9 comments:\nΛατρεμένοι αναγνώστες, είχα πάει το Σαββατοκύριακο για meditation, yoga και γενικότερα να βρω την ψυχική μου ηρεμία και για δύο μέρες δεν είχα καθόλου επαφή με ιντερνετ. Έτσι δεν είχα δει την αισχρή και συκοφαντική επίθεση του ποταπού Πρόβατου.\nΜε ενημερώνουν όμως ότι το αυτοβιογραφικό μου βιβλίο (Εκδόσεις Πουστραντώνη) όπου περιγράφω τις οδυνηρές λεπτομέρειες της σχέσης μου με τον ποταπό Πρόβατο, έχει γίνει μεγάλη εκδοτική επιτυχία και έχει δείξει ενδιαφέρον το Χόλυγουντ για να γυριστεί ταινία.\nΉδη συζητούνται μεγάλα ονόματα για τους πρωταγωνιστικούς ρόλους,\nγια το ρόλο του Πρόβατου συζητούνται το όνομα του Chris Meloni,\nαλλά και του Μάρκου Λεζέ.\nΕμένα θα υποδυθεί ο Ryan Gosling,\nενώ τον ρόλο της φίλης μου της Γωγώς Αντζολετάκη, θα υποδυθεί η ίδια η Γωγώ!\nΦυσικά θα χρησιμοποιηθούν μακιγιέρ και τεχνικοί ειδικών εφέ από το εξωτερικό οι οποίοι θα κατασκευάσουν 41ποντο πέος που θα χρησιμοποιηθεί ως προσθήκη στον πρωταγωνιστή (καθώς ο ρόλος του Πρόβατου απαιτεί πολλές γυμνές εμφανίσεις).\nΗ ταινία θα συμπεριλάβει και το αμφιλεγόμενο κεφάλαιο τέσσερα, όπου περιγράφω πως ο Πρόβατος μου έσπασε τον φρονιμίτη με πουτσοσκάμπιλο, καθώς και το κεφάλαιο οκτώ που περιγράφει πως Πρόβατος βίασε εικοσιεννέα κατασκευαστές πλυντηρίων μέσα στο ίδιο μου το σπίτι όσο εγώ ήμουν στη λαϊκή.\nΣε λίγο καιρό θα κυκλοφορήσει και το soundtrack της ταινίας με βασικό τραγούδι το "Ο πούτσος σου δεν είναι πλαστελίνη, γιαυτό σου λέω βάλε βαζελίνη".\nΑ και για να μη ξεχνιόμαστε, πλησιάζει η ημέρα της δίκης όπου ο Πρόβατος θα καταδικαστεί για όλες τις αισχρές του συκοφαντίες. Σας ευχαριστώ για τη συμπαράσταση!\nPosted by sikia at 1:25 PM 14 comments:\nΛατρεμένοι αναγνώστες, βγήκα για φαγητό με το Νώντα και δεν είχε την επιθυμητή έκβαση το δείπνο αυτό, όπως ακριβώς το φοβόμουν. Συναντηθήκαμε στο κινέζικο. Ο Νώντας ήταν μέσα στην καλή χαρά, αλλά όχι σα βρεγμένη γάτα, αλλά σα να μη συνέβαινε τίποτε και ήμασταν σε μεγάλα κέφια. Εγώ φυσικά δεν είχα σκοπό να το αφήσω έτσι, οπότε πήρα το ύφος της Κάτιας Δανδουλάκη που στη Λάμψη ήταν σα κάτι να την τσάντιζε αφόρητα αλλά επειδή είναι κυρία δε μιλάει.\nΟ Νώντας παρήγγειλε ορεκτικά, κυρίως πιάτο, δεύτερο πιάτο, τρίτο πιάτο, μιλάμε για μεγάλη όρεξη.\nΏσπου να φέρουν τα φαγητά, μιλήσαμε για το πως ήρθε το φθινόπωρο, για τις εκλογές, για την τιμή της βενζίνης. Μόλις ήρθαν τα ορεκτικά και ο Νώντας έπεσε με τα μούτρα, αποφάσισα να κατευθύνω τη συζήτηση στη σωστή κατεύθυνση.\n-Νώντα, νομίζω ότι πρέπει να μιλήσουμε για την απίστευτη προδοσία σου. Όχι ότι υπάρχουν δικαιολογίες γιαυτό που έκανες, αλλά μπορείς τουλάχιστον να προσπαθήσεις να εξηγήσεις τις πράξεις σου.\nΟ Νώντας με μπουκωμένο στόμα και με το πηρούνι στο χέρι μπουκωνόταν κιάλλο και προσπαθούσε να μιλήσει ταυτόχρονα.\n-Δεν έφταιγα εγώ και το ξέρεις. Αυτή μου την έπεσε. Μου είπε να περάσω για καφέ γιατί θα ήμουν μόνος που θα είχες φύγει, και πήγα για καφέ αλλά αυτή μου έβγαλε κρασί και επέμενε να πιω....\n-Δηλαδή σε μέθυσε?\n-Ναι, επίτηδες το έκανε. Ούτε θυμάμαι τι έγινε. Αυτή τα φταίει όλα. Είναι δυνατόν να έκανα κάτι εγώ, που είχα πέσει σε κατάθλιψη όταν έφυγες (ναι το πίστεψα) και όλη μέρα τραγουδούσα λυπητερά τραγούδια (ladies and gentlemen, ο τροβαδούρος του έρωτα, ο Νώντας).\nΑποφάσισα ότι με το στυλ Δανδουλάκη δεν οδηγούσα τη συζήτηση εκεί που ήθελα, και έπρεπε να το παίξω πιο αντρουά, και πήρα ύφος Λιάνας Κανέλη.\n-Άκου Νώντα, κατά πρώτον, μη μασάς με ανοιχτό στόμα όσο μιλάς, γιατί τόσο ρύζι στη μάπα δεν έφαγα ούτε στο γάμο του ξαδέλφου μου που ήμουνα και κουμπάρος. Και κατά δεύτερον, πας να βγεις και από πάνω! Σε λίγο θα μου πεις να σου ζητήσω εγώ συγγνώμη. Τόση ώρα δε σε έχω ακούσει να λες ότι το μετάνιωσες!\n-Μα σου λέω, δε φταίω εγώ. Αλλά εντάξει, σου ζητώ συγγνώμη!\nΞεκίνησα έναν μονόλογο για το πόσο με πλήγωσε και το ότι πήγε με το φίδι το κολοβό, που υποτίθεται ότι ήταν φίλη μου. Που με πρόδωσε και με πούλησε. Που σε μια σχέση υπάρχει ειλικρίνεια και πίστη. Μέσα σε αυτό το μονόλογο (και τολμώ να πω ότι είχα συγκινήσει και τον εαυτό μου-τόσο ωραία τα έλεγα) γυρνάω να τον κοιτάξω (γιατί ως εκείνη την ώρα μιλούσα κοιτώντας το κενό, όπως κάνουν στις σαπουνόπερες) και βλέπω το Νώντα το γουρούνι να έχει δύο σπρινγκ ρόλς στο στόμα του, και να προσπαθεί να βάλει και μια κουταλιά ρύζι με κοτόπουλο. Τα μάγουλα του ήταν τόσο φουσκωμένα, νόμιζα ότι είχα μπροστά μου τον Βενιζέλο.\n-Νώντα, με προσέχεις ή χλαπακιάζεις?\n-Όχι ρε συ, προσέχω, απάντησε προσπαθώντας να καταπιεί με κατακόκινο πρόσωπο! Αυτό μου έλειπε να σκάσει και όλας να τρέχουμε.\nΜετά είπε κάτι παπαριές ότι ήταν στρεσαρισμένος με τη νέα δουλειά, και με τα λεφτά για το νοσοκομείο και ήταν δύσκολη φάση και το φίδι το κολοβό τον παρέσυρε, γιατί ήταν τόσο αγχωμένος.\n-Νώντα, θες να μου πεις ότι σε βίασε? Ότι είσαι μικρό παιδί και σε παρασύρουν? Ότι δεν έχεις δική σου θέληση?\n-'Οχι ρε συ... Να σου πω ...να πάρουμε τηγανητό παγωτό? δεν έχω δοκιμάσει ποτέ.\nΈ άστο διάολο Νώντα, φάει όλο το μενού και χέσε μας. Και φυσικά ως άνθρωπος της διανόησης και της πχιότητας, σηκώθηκα και έφυγα. Το ζώον νόμιζε ότι πάω στην τουαλέτα και μου φώναζε, όχι από εκεί, δίπλα στην κουζίνα! Βγήκα και πήρα ένα ταξί και γύρισα σπίτι. Μου άφησε μήνυμα στον τηλεφωνητή αλλά δεν έχω βρει ακόμα το σθένος να το ακούσω....\nPosted by sikia at 7:35 PM 29 comments:\nΛατρεμένοι αναγνώστες, μετά και τις δικές σας συμβουλές, αποφάσισα να ακούσω τι έχει να πει ο Νώντας, όχι αναγκαστικά να του δώσω δεύτερη ευκαιρία, αλλά τουλάχιστον πρέπει να του δοθεί και εκείνου το βήμα να μιλήσει, γιατί ως τώρα μόνο το φίδι το κολοβό έχει πει την άποψη του.\nΈτσι όταν πήρε τηλέφωνο το απόγευμα αποφάσισα να το σηκώσω και να του μιλήσω. Μου είπε να βρεθούμε να μιλήσουμε. Του είπα "εντάξει, αύριο μετά τη δουλειά, πάμε για καφέ."\n-Ε μετά τη δουλειά, μου απαντά, θα είναι αργά, οπότε πάμε για φαγητό να τα πούμε με την ησυχία μας.\n-(Χριστέ μου τι κοιλιόδουλος, άρα έχει όρεξη να φάει το γουρούνι) ΟΚ, για φαγητό!\n-Τέλεια, να πάμε σε αυτό το κινέζικο που έχει εκείνα τα τηγανητά τα ωραία με τη σάλτσα.\n-Νώντα, τώρα το θέμα μας είναι να φάμε τηγανητά ή να μιλήσουμε?\n-Να μιλήσουμε βρε, αλλά μια και θα τρώμε, τουλάχιστον να είναι νόστιμα.\n-(Κάτι μου λέει ότι αυτή η συζήτηση δε θα έχει καλή έκβαση....) Καλά πάμε στο κινέζικο.\n-Δε μου λες, το δώρο μου το πήρες?\n-Ναι το έλαβα, της σπιτονοικοκυράς σου ήτανε και το βούτηξες?\n-(παύση) Όχι ρε συ τι είναι αυτά που λες! 'Αλλωστε η σπιτονοικοκυρά μου δεν έχει καλό γούστο, αν δεις τι σαβούρες έχει στο σπίτι της....\nΤι να του πεις τώρα....Προβλέπω να μου τσακίζει τα νεύρα, και να του φέρνω τα κινέζικα με τη σάλτσα στο κεφάλι....\nΓιαυτό επαναλαμβάνω την έκκληση μου, χοτ άντρες παρακαλώ επικοινωνήστε μαζί μου για γνωριμία με σκοπό τον γάμο.\nPosted by sikia at 9:04 PM 13 comments:\nΌπως έγραψα και σε απάντηση σε σχόλιο, έχω ψιλοσοκαριστεί με τα αποτελέσματα των ελληνικών εκλογών μια και έμαθα μόλις σήμερα ότι η Τζοβάνα Φραγκούλη δε μπήκε στην Βουλή! Δηλαδή έχουμε τρελαθεί εντελώς???\nΣυγκεκριμένα διάβασα ότι κανείς από τους εξής μπήκε στην Βουλή-Κώστας Καρράς, Μάρω Κοντού, Έλενα Κουντουρά, Βασίλης Παϊτέρης, Βίκυ Λέανδρος, Γιάννης Βούρος, Κώστας Τουρνάς, Γιώργος Γερολυμάτος, Έφη Σαρρή, Τάνια Ιακωβίδου, Μαίρη Ακριβοπούλου και Λουκία Παπαδάκη. Ήθελα να ήξερα ποιος σαμποτάρει το όνειρο κάθε Έλληνα να μετατραπεί η Ελληνική Βουλή σε βιντεοταινία της δεκαετίας του 80. Τότε να δεις ακροαματικότητες που θα έκανε το κανάλι της Βουλής!\nΚαι θα είχε και σκετσάκια, και μουσικοχορευτικά, και λάιφσταιλ....Αχ δε θέλουν παιδί μου τα εκδοτικά συμφέροντα να πάει μπροστά αυτός ο τόπος!\nOn other news, γυρνώντας από τη δουλειά βρήκα μπροστά στην πόρτα του διαμερίσματος μου ένα μικρό μπιμπελό, ένα αγγελάκι που παίζει φλογέρα, (καρακιτς) και ένα σημείωμα που έλεγε "Ξέρεις ότι σε αυτή την ιστορία εγώ δε φτέω (sic), Ν." (Ναι το φταίω, το έγραψε με εψιλον, το χρυσό μου). Το μπιμπελό μάλλον θα το έκλεψε από τη σπιτονοικοκυρά του, πάλι καλά που δεν μου άφησε και καμία λευκή αθλητική κάλτσα που είναι το σήμα κατατεθέν του. Έσκισα το σημείωμα, και πέταξα το μπιμπελό-κλοπιμαίο στα σκουπίδια....\nPosted by sikia at 8:20 PM 19 comments:\nΑχ λατρεμένοι αναγνώστες, είναι δύσκολη η ζωή για τους χωρισμένους. Την Κυριακή σε μια κίνηση απελπισίας, δέχτηκα την πρόσκληση της Mrs Petrochilos να πάω σπίτι της. Με το που μπήκα, άρχισε να με ρωτάει “που είναι ο φίλος σου ο Νώντας, γιατί δεν ήρθε?” Της είπα ότι είχε πάθει τροφική δηλητηρίαση (Oh my God, young people eat so much junk nowadays, απάντησε αυτή). Το σπίτι της ήταν λιτό και καλόγουστο αν εξαιρέσει κανείς το ομοίωμα του Παρθενώνα πάνω από την τηλεόραση, μια κούκλα βλαχοπούλα σαν αυτές που έχουν στην Πλάκα πάνω στην τραπεζαρία, και κάτι δαντελωτά πετσετάκια πάνω στους καναπέδες, α ναι και κάτι αφίσες του ΕΟΤ στην κουζίνα.\nΜου πρόσφερε τσάι και κουλουράκια και μιλήσαμε περί ανέμων και υδάτων. Στο τσακ ήμουν να της εκμυστηρευτώ τον πόνο μου και να της πω με το νι και με το σίγμα για την Τσουτσουνέλα και το Νώντα. Αλλά κρατήθηκα γιατί δε θέλω να γίνω πρωτοσέλιδο στην τοπική κοινότητα της ομογένειας. Η Mrs Petrochilos έχει δορυφορική τηλεόραση, οπότε έβαλε ΑΝΤ1 Satelite να δούμε τα αποτελέσματα των εκλογών. Φυσικά η γυναίκα είναι λίγο άσχετη από τα ελληνικά δρώμενα, και άκουγε Παπανδρέου, Καραμανλή, Βενιζέλο, και τρόμαξε, σου λέει, τι διάολο, με ναφθαλίνη τους κρατάνε αυτούς, μέχρι και εγώ τους θυμάμαι που ήμουν παιδούλα όταν έφυγα από Ελλάδα. Της εξήγησα ότι δε πρόκειται για τους ορίτζιναλ, την ενημέρωσα ποια είναι η Έφη Σαρή και γιατί ο Ευαγγελόπουλος δε κάνει αποτρίχωση στα χέρια. Έφυγα δίνοντας της υπόσχεση ότι θα ξαναπάω για φαγητό και θα φέρω μαζί μου το Νώντα (αχ κούνια που σε κούναγε Mrs Petrochilos μου).\nΣτο δρόμο της επιστροφής τραγουδούσα το Soulmate της Natasha Bedingfield που κάθε χωρισμένος ή single άνθρωπος που σέβεται τον εαυτό του, έχει ως ύμνο. Ίσως βέβαια δεν έπρεπε να το αποδώσω με τόσο πάθος και χορευτικά, γιατί συνειδητοποίησα ότι με κοιτούσαν περίεργα οι περαστικοί.\nPosted by sikia at 8:23 PM 11 comments:\nΕλπίζω όποιο κόμμα κερδίσει σήμερα τις εκλογές να δουλέψει σκληρά για να ενισχύσει οικονομικά τον μέσο Έλληνα. Ο προβληματισμός μου για το οικονομικό επίπεδο του μέσου Έλληνα με ώθησε να γράψω το παρακάτω ποίημα-καταγγελία ενάντια στο κοινωνικό κατεστημένο.\nΠροχτές με γάμησες το βράδυ στο αμάξι\nκιόταν τελίωσες, δε φέρθηκες εντάξει\nμου είπες, τελιώσαμε, θα σου τηλεφωνήσω,\nλεφτά δε μου δωσες, πως να γυρίσω πίσω\nΧωρίς λεφτά στης πόλης το τοπίο\nδε με λυπήθηκες που μ΄άφησες στο κρύο\nγιαυτό αναγκάστηκα τον ταξιτζή ν'αφήσω\nνα ασελγήσει στο κορμί μου από πίσω\nΈφτασα σπίτι αλλά δεν είχα τι να φάω\nγιαυτό αποφάσισα στο πατσαζτή να πάω\nλεφτά δεν είχα για το πατσά να δώσω\nκαι αναγκάστηκα στο πατσατζή να ενδώσω\nΉθελα κ'επιδόρπιο γιαυτό πήγα στον Τάκη\nπου έχει στο περίπτερο και παγωτό ξυλάκι\nκαι στο περίπτερο με πήρε μέτα βίας\nγιατί του ζήτησα και σοκολάτα υγείας\nPosted by sikia at 8:50 PM 20 comments:\nBritney Spears on Tyra Banks\nPosted by sikia at 8:53 PM 8 comments:\nΑνοικτη επιστολη προς Τσουτσουνελα\nτόσο καιρό ανεχόμουν τη συμπεριφορά σου και δεν έλεγα κάποια πράγματα για να μη σε πληγώσω, γιατί σε θεωρούσα φίλη. Τώρα όμως που αποδείχτηκε ότι είσαι φίδι κολοβό, έχω να σου πω τα εξής:\n1) Είσαι τόσο καιρό στην Αμερική και δεν έχεις μάθει ούτε τα βασικά Αγγλικά. Και όχι, δε λέγεται pipen ο πεοθηλασμός στα Αγγλικά. Και ο τύπος στο λεωφορείο που ήθελε να κατέβει, αλλά εσύ είχες τουρλώσει τον κώλο σου και δε μπορούσε να περάσει, δε σου είπε στα ελληνικά "θα σε σκίσω", excuse me σου είπε για να περάσει ο δόλιος ο παγιδευμένος...\n2) Και καλά τα Αγγλικά, πες είναι ξένη γλώσσα. Τα ελληνικά σου όμως? Δεν υπάρχει η έκφραση "Πόθεν αίσχος" που αναφωνείς όταν και καλά θες να δείξεις ότι κάτι είναι απαράδεκτο (όπως πχ να μαχαιρώνεις πισώπλατα τους φίλους σου)\n3) Δεν έχω καταλάβει γιατί αγοράζεις σερβιέτες. Είναι για να είσαι carefree?\n4) Όταν τρως δύο κατσαρόλες μακαρόνια, και μετά νιώθεις φούσκωμα, ίσως (ίσως λέω) κάνεις λάθος που το μυαλό σου πάει πρώτα στην εγκυμοσύνη. Λόγω του ότι είναι αδύνατο αυτό από τη φύση (βλέπε και νούμερο 3).\n5) Όταν βλέπεις ταινίες και δε καταλαβαίνεις τι λένε, προτού βάλεις τα γέλια για να δείξεις ότι καταλαβαίνεις, σιγουρέψου ότι είναι κωμωδία για να μη σου κάνουν παρατήρηση στον κινηματογράφο.\nPosted by sikia at 10:18 PM 12 comments:\nPosted by sikia at 9:37 PM 7 comments:\nΛατρεμένοι αναγνώστες, έχω συγκλονιστεί….\nΧθες το βράδυ είχα ανέβει στο διαμέρισμα της Τσουτσουνέλας (που από εδώ και εμπρός θα την αποκαλώ φίδι κολοβό) για να παίξουμε χαρτιά. Και πάνω που τα λέγαμε και γελούσαμε, παίρνει ξαφνικά σοβαρό ύφος και μου λέει ναζιάρικα “να μωρέ, ήθελα κάτι να σου πω, μη θυμώσεις, στο λέω γιατί με τη φιλία μας μπορούμε να τα λέμε όλα, και δε θέλω να σου λέω ψέματα, θέλω να είμαστε πάντα ειλικρινείς, και δε θα θυμώσεις, μου το υπόσχεσαι? να μωρέ, θυμάσαι όταν είχες πάει στη Γερμανία? Ε να, το δεύτερο βράδυ είχαμε μεθύσει με το Νώντα και κάναμε κάτι που δεν έπρεπε…”\n“Τι κάνατε? Είδατε πάλι το DVD με τα στρουμφάκια?”\n“Όχι μωρέ, να… επειδή είχε πιει πολύ και εγώ δηλαδή ήμουν λιώμα, και να… το, ξέρεις, το κάναμε, δηλαδή τόσο μεθυσμένοι ήμασταν που είχαμε το ακαταλόγιστο…”\nΈμεινα με ανοικτό το στόμα. Σηκώθηκα και μέσα στον πανικό μου, της είπα “πάω να κλείσω το φούρνο και έρχομαι να μου τα πεις”, κατέβηκα στο δικό μου διαμέρισμα και δε ξαναβγήκα, ούτε αφού μου άφησε τρία μηνύματα στον τηλεφωνητή ούτε όταν χτυπούσε την πόρτα. (Και πρέπει η αμόρφωτη κάπου να έμαθε τη λέξη ακαταλόγιστο, γιατί σε κάθε μήνυμα επαναλάμβανε, θυμήσου, είχαμε το ακαταλόγιστο…) Δε θέλω να το ξαναδώ το φίδι το κολοβό, και δυστυχώς μένει και από επάνω μου το τσόκαρο. Με βλέπω να ψάχνω διαμέρισμα.\nΤο πρωί πριν πάω στη δουλειά χτύπησε το κουδούνι και ήταν ο Νώντας. Το φίδι το κολοβό του τα είχε προλάβει, γιατί όταν πίσω από την πόρτα του είπα, φύγε Νώντα, δε θέλω να σου μιλήσω, μου απάντησε “άσε με να σου εξηγήσω, εγώ δε φταίω στην ιστορία αυτή” Επέμενα να φύγει, εκείνος επέμενε “έλα άνοιξε την πόρτα” οπότε αναγκάστηκα να χρησιμοποιήσω τους δικούς του κωδικούς επικοινωνίας και του φώναξα “Νώντα, αν δε φύγεις τώρα, θα σου χώσω την πόρτα στο κώλο!” Και με αυτό, κατάλαβε και έφυγε. Κοίταξα από το ματάκι της πόρτας να δω αν θα ανέβαινε επάνω στο φίδι, αλλά τον είδα να κατεβαίνει προς την εξώπορτα της πολυκατοικίας.\nΥ.Γ.1. Και με είχε προειδοποιήσει ο billzoukoulis σε κόμεντ του όταν ήμουν στη Γερμανία ότι κάτι τέτοιο θα συνέβαινε, αχ γιατί δε σε άκουσα!\nΥ.Γ. 2. Θα κλειστώ σε μοναστήρι, αν ξέρετε κάποιο που να επιτρέπει ελευθερία στις ενδυματολογικές επιλογές, παρακαλώ επικοινωνήστε μαζί μου.\nΥ.Γ. 3. Σκέφτηκα προς στιγμήν να επικοινωνήσω με τον DJ Panos να του ξανασπάσει τη μύτη, αλλά δε το έκανα γιατί είμαι ανώτερος άνθρωπος.\nΥ.Γ. 4. Τώρα είμαι πάλι single, αν δεν προκύψει arrangements με το μοναστήρι, παρακαλούνται hot άντρες να επικοινωνήσουν μαζί μου.\nPosted by sikia at 9:34 PM 22 comments:\nΟχι αλλο νινι\nΤα αμερικανικά μέσα ενημέρωσης έχουν τις σωστές προτεραιότητες. Σου λέει, πρώτη είδηση ότι η Μπρίτνευ Σπηρς είχε το μαύρο της το χάλι στα μουσικά βραβεία, και δεύτερη είδηση ότι έφτασαν τους 3,700 οι νεκροί αμερικανοί στρατιώτες στο Ιράκ. Και δε λέω, η Μπρίτνεϊ όντως είχε το μαύρο της το χάλι (μπροστά της η οικογένεια Φλωρινιώτη και το Γωγουλίνι είναι υπόδειγμα φινέτσας και ταλέντου) αλλά δε ξέρω αν πρέπει να είναι και πρώτη είδηση σε κανάλια και εφημερίδες...\nΑαα ξέχασα να πω ότι μετά το φιάσκο της εμφάνισης της πήγε πάλι για τρελά πάρτυ και μεθύσια και πάλι δε φορούσε βρακί και έτσι για μια ακόμη φορά μας έδειξε το νινι της.\nΑρκετά όμως με την χοντρομπούτα γελαδάρισα! Η ελληνοαμερικάνα κυρία που σας ανέφερα χθες, η Mrs. Petrochilos με τα κόκινα μαλλιά, με πήρε σήμερα τηλέφωνο (σε μια στιγμή πατριωτισμού ανταλλάξαμε και τηλέφωνα) και μας κάλεσε τον Νώντα και εμένα για φαγητό σπίτι της το Σάββατο. Το οποίο είναι λίγο ύποπτο, δηλαδή γιατί μας κάλεσε? Ως τι? Ίσως να μας συμπάθησε λόγω τσαχπινιάς και μπρίου, δε ξέρω, αλλά ο Νώντας μου έβαλε ψύλλους στα αυτιά όταν μου είπε ότι μάλλον θα είναι καμιά τρελή και θέλει να μας ξεκοιλιάσει, και έχω κάποιους ενδοιασμούς τώρα....\nΕπιστρέφω στη δουλειά γιατί παραμονεύει και η στρίγγλα, σας αφήνω με τον Aric, παιδί με αρχές και πολύ ώριμο για την ηλικία του.....\nPosted by sikia at 10:19 PM 7 comments:\nΕδώ στην ομογένεια δίνουν και παίρνουν οι πολιτικές συζητήσεις τώρα που πλησιάζουν οι εκλογές (αμάν να γίνουν να ησυχάσουμε)! Και σήμερα το πρωί πήγαμε για καφέ σε ελληνικό εστιατόριο και πάλι γινόταν συζήτηση μεγάλη για την Ελλάδα και τα στραβά των Ελλήνων. Και όταν μια Ελληνοαμερικάνα κυρία με κόκινο μαλλί φώναξε "στην Ελλάδα δε σέβονται τους θεσμούς" ήθελα να σηκωθώ και να της πω, "πέστα χρυσόστομη, κυρία Petrochilos!!!" Γιατί αυτό το έχω βιώσει προσωπικά! Όταν είχα κατέβει στην Ελλάδα πέρσι τα Χριστούγεννα είχα γνωρίσει έναν κύριο σε ένα πάρτυ φίλων ο οποίος μετά με κάλεσε να πάμε στο διαμέρισμα του να μου δείξει πως να γράφεις με πολυτονικό στο κομπιούτερ. Και εκεί που καθίσαμε στον καναπέ και είχε βάλει μουσική και είχε ανάψει και μερικά κεριά, δε ξέρω πως έγινε και έπεσα στα γόνατα. Και εκεί που ξεκινώ να κάνω αυτό που ξέρω καλύτερα, ακούω ξαφνικά "ναι ναι καλά το πας, έλα τώρα πάρτο από επάνω, έλα βάλε και γλώσσα, έλα τώρα με πιο δύναμη..." Και φυσικά τα νεύρια μου τσατάλια. Γιατί χρυσό μου παιδί, δε σέβεσαι ότι είμαι καλλιτέχνης? Όταν πας στην όπερα και είναι η σοπράνο στη σκηνή, ανεβαίνεις και τις δίνεις οδηγίες "πάρτο τώρα πιο ψηλά, χαμήλωσε λίγο την ένταση..." Κάθεσαι και την ακούς. Και αν δε σου αρέσει, ή φεύγεις στη μέση της παράστασης ή περιμένεις να τελιώσει και την θάβεις μετά.\nΈλεος δηλαδή με τις σκηνοθετικές παρεμβάσεις! Και να πεις ότι τις έκανε σε κανένα άπειρο! Τα έλεγε σε μένα, που όχι να το παινευτώ αλλά έχω διδακτορικό στην τέχνη αυτή, και δεν είναι τυχαίο που δυο συνεχόμενες χρονιές έχω βγει Μις Πίπα (2002 και 2003) σε ελληνικά καλλιστεία της περιφέρειας (και με την ευκαιρία να πω ένα μεγάλο μπράβο στην Τοπική Αυτοδιοίκηση για τις πρωτοβουλίες που παίρνει).\nΆντε μετά να πάει μπροστά μια χώρα που δε σέβεται τους καλλιτέχνες!\nPosted by sikia at 3:22 PM 11 comments:\nΧθες το απόγευμα έπρεπε να πάω στο σπίτι μιας συναδέλφου που γιόρταζε τα γενέθλια του γιού της ο οποίος είναι 1 χρονών, σε μια ηλικία δηλαδή που δεν έχει τις δικές του παρέες, οπότε πάνε στο πάρτυ ενήλικες που μιλάνε μωρουδιακά. Και τι δώρο να πας, πείτε μου δηλαδή λατρεμένοι αναγνώστες? Που ξέρω εγώ τι είναι κατάλληλο και τι ακατάλληλο ως παιχνίδι σε αυτές τις ηλικίες, και σου λένε, όχι αυτό το 1χρονο μπορεί να το καταπιεί, το 3χρονο δε κινδυνεύει, άσε που τώρα έγινε και το σκάνδαλο με τα παιχνίδια της Ματέλ που φτιάχνονταν στην Κίνα και είχαν επικίνδυνες χρωστικές ουσίες.\nΣκέφτηκα να πάω για δώρο αυτό\nαλλά δεν ήξερα πως θα το δεχτούν οι γονείς, οι οποίοι μου κάνουν λίγο ως φασίστες, οπότε θα ήταν ίσως καλύτερο αυτό\nΑλλά τελικά μέσα στη βιασύνη δε προλάβαινα και τους πήγα έναν αρκούδο. Ετοιμάστηκα στα γρήγορα για να πάω και μέσα στο άγχος. Και δεν είχα και μια πρόχειρη μπρι(τ)ζόλα να φορέσω στο κεφάλι...\nΓια την μπλιαχ έκθεση της Julia Kissina με γυναίκες με μαλλί από κρέας, όπως το ονομάζει, δείτε εδώ/\nΤι άλλα νέα? Α ναι, χθες που έγινε το ντιμπέιτ το έδειχναν σε ένα ελληνικό εστιατόριο μέσω δορυφορικής ΕΡΤ, αλλά ήταν την ώρα της δουλειάς και δε μπορούσα να πάω. Η Τσουτσουνέλα που πήγε μου είπε ότι δεν ήξερε τους μισούς από τους πολιτικούς (καλά αυτό δε λέει και πολλά, η Τσουτσουνέλα μέχρι προχτές νόμιζε ότι Πρόεδρος της Δημοκρατίας είναι η Γιάννα Δασκαλάκη Αγγελοπούλου) και την πήρε ο ύπνος μετά το πρώτο δεκάλεπτο. Βρήκα και εγώ ανταποκριτή να στείλω να με ενημερώσει....\nPosted by sikia at 11:06 PM 9 comments:\nΛατρεμένοι αναγνώστες, τα νεύρα μου είναι τσατάλια. Στη δουλειά η στρίγγλα είναι όπως γνωρίζετε μια στριμμένη στρίγγλα, πως αλλιώς να την περιγράψω δε ξέρω. Χθες στη δουλειά μια συνάδελφος της είπε ότι δε μπόρεσε να τελιώσει την αναφορά που της είχε ζητήσει, γιατί η αδελφή της ήταν στο νοσοκομείο, και η στρίγγλα της απάντησε, "ήξερα ότι δε μπορώ να βασιστώ πάνω σου, θα βάλω στο αρχείο αναφορά με προειδοποίηση, ώστε την επόμενη φορά να σε απολύσω." Τι καλή κυρία!\nΤελιώνω τη δουλειά και τρέχω σε συνάντηση της ομογένειας-και θα μου πείτε, μυαλό δε βάζεις τι θες και μπλέκεις πάλι, και θα έχετε δίκιο απόλυτο, αλλά είναι που θέλω να βρίσκομαι κοντά στους λατρεμένους συμπατριώτες μου. Και πάω στη συνάντηση, όπου είχαν μαζευτεί Έλληνες φοιτητές από Ελλάδα, Ελληνοαμερικάνοι, νέοι, γέροι κλπ., ένα σωρό άνθρωποι (εκτός από ανθρώπους είχαν έρθει και ο Νώντας και η Τσουτσουνέλα, οι φίλοι μου τα ζώα χαχαχαχαχαχαχαχα).\nΤέλος πάντων, η συνάντηση ήταν κάτι μεταξύ πάρτυ και καφές μετά από κηδεία. Στην αρχή ήταν όλα ήρεμα, πως μπήκε το φθινόπωρο, πότε θα αλλάξει ο καιρός κλπ. Αλλά μετά από λίγο η συζήτηση έφτασε στα πολιτικά, και εκεί έγινε το έλα να δεις. Χαμός! Ευτυχώς δεν έπεσε ξύλο, (και ο Νώντας δεν έφαγε καμιά μπουνιά στη μύτη) αλλά είχαν φτάσει σε σημείο διάφοροι να ουρλιάζουν τόσο που έλεγες ότι θα τους πεταχτούν τα μάτια έξω. Τα δε επιχειρήματα που ακούγονταν ήταν απιστεύτου! Ένας κύριος ομογενής ούρλιαζε ότι είναι σημαντικό να βγει ο Παπανδρέου στις εκλογές γιατί έχει και Αμερικανική υπηκοότητα, οπότε θα είναι πολύ σημαντικό για τη σχέση μας με την Αμερική και την ομογένεια να είναι ο πρωθυπουργός με διπλή υπηκοότητα και αναθρεμένος στην Αμερική! Ένας άλλος κύριος ούρλιαζε για τον Λαλιώτη που έχει αγοράσει τη μισή Ελλάδα. Ένας άλλος πάλι κύριος με έντονη τριχοφυία, που αποδείχτηκε όμως ότι ήταν κυρία (τουλάχιστον τη φωνάζανε μετά Ελένη, οπότε.....) ούρλιαζε κάτι για τον εμφύλιο και η Τσουτσουνέλα ορκίζεται ότι της μετακινήθηκε η μασέλα και την έσπρωξε με τη γλώσσα της για να επανατοποθετηθεί. Φυσικά, όπως και σε κάθε εκδήλωση που παίρνω μαζί μου τους φίλους μου τα ζώα γίναμε πάλι ρεζίλι, όταν η Τσουτσουνέλα τοποθετήθηκε πολιτικά με το στέιτμεντ "πάντως παιδιά, η Λιάνη κρατιέται σχετικά καλά, αν σκεφτείς ότι ο γιος της ο Γιωργάκης είναι πια τόσο μεγάλος" αλλά και ο Νώντας ο οποίος εξήγησε στους παρευρισκόμενους ότι υπάρχει σχέδιο των Αμερικάνων να έχουν την Ελλάδα στο χέρι τους για να εκμεταλλεύονται το ελαιόλαδο!\nPosted by sikia at 9:30 PM 10 comments:\nΠροξενιο - Part 1\nΥποσχέθηκα στον γλυκό x-oyranoyli να του κάνω προξενιό εδώ στην Αμερική, μια και δέχτηκε να ξενιτευτεί και να κάνει ένα καινούργιο ξεκίνημα εδώ στη παγωμένη ξενιτιά, στη χώρα των φονιάδων των λαών (τέτοια λέω και θα αλλάξει πάλι γνώμη). Και στρώθηκα αμέσως στη δουλειά.\nΚαι ξεκινώ με τον Έρνι. Ο Έρνι είναι 26 χρονών και όπως βλέπεις στη φωτό όπου κρατάει και το λέλουδο, είναι ευαίσθητος και ρομαντικός. Ασχολείται ερασιτεχνικά με την μουσική και δουλεύει σε βιβλιοπωλείο. Του αρέσουν τα ταξίδια και χάρηκε πολύ με την ιδέα προξενιού με Έλληνα, καθώς απ’ότι λέει, θέλει να πάει με την κιθάρα του σε όλα τα νησιά του Αιγαίου.\nPotential problems: Οικονομικά δεν τον λες εφοπλιστή, συγκατοικεί με άλλα τέσσερα άτομα σε ένα ετοιμόροπο σπίτι. Επίσης, κάθε δεύτερη λέξη που βγαίνει από το στόμα του είναι dude, και μετά από λίγο σου κάνει τα νεύρα κρόσια αυτή η κατάσταση, αλλά αυτό βέβαια αν θες να κάνεις συζητήσεις μαζί του, που δεν είναι και απαραίτητο.\nΣυνεχίζουμε με τον Κρίστιαν. Ο Κρίστιαν δουλεύει στο δημαρχείο αλλά τα Σαββατοκύριακα δουλεύει εθελοντής για την Greenpeace, και μοιράζει φυλλάδια στους δρόμους, όπου και τον γνώρισα. Είναι μέσα στην καλή χαρά και έχει και χιούμορ (αν μπορούμε να ονομάσουμε χιούμορ το ότι ταβλιάστηκε πάνω στο βρώμικο πεζοδρόμιο για τις ανάγκες της φωτογράφισης). Επίσης είναι χορτοφάγος.\nΤώρα x-oyranouli, αν θες κάτι σε πιο μελαχροινό, δεν έχω καθόλου αυτή τη στιγμή, αλλά θα φέρω τέλος του μήνα. Επίσης σε πιο ώριμο τα έχω δώσει όλα, αλλά θα φέρω πάλι Οκτώβριο. Πες μου αν ενδιαφέρεσαι για ομογενή, έχω κάτι σε ομογενή.\nΤον καιρό που τα είχα με τον Πρόβατο (τα δύσκολα εκείνα χρόνια) , με απασχολούσε πολύ το μεγάλο πρόβλημα του Πρόβατου, ο αρρωστημένος θαυμασμός του για την Μπρίτνευ Σπηρς. Και ναι μεν ο λαός μας λέει, δέξου τον επιβήτορα σου με τα ελατώματα του, αλλά δεν είναι δυνατόν εγώ, ένας άνθρωπος της πχιότητας και της διανόησης, να κυκλοφορώ με το θαυμαστή μιας βλάχας ατάλαντης χοντρομπούτας αγελαδάρισας. Και ο Πρόβατος δε περιοριζόταν σε ένα κρυφό πάθος, να έχει δηλαδή κάτω από το στρώμα κρυμένες κάποιες αφίσες της, αλλά είχε και το θράσος να διατυμπανίζει τον θαυμασμό του όπου πηγαίναμε, και να τραγουδάει μέσα στο λεωφορείο Oops I did it again, I am not that innocent.\nΟ πόνος μου ήταν μεγάλος και επειδή ήθελα να γίνει καλά ο προβατούκος και να θεραπευτεί από αυτή την ανώμαλη του έλξη, φώναξα τη φίλη μου την Κατερίνα η οποία σα καλή φίλη ήρθε από τη Σουηδία ειδικά για να βοηθήσει, και το Παυλούκο και τον blueprintsouli για να κάνουμε ένα intervention, όπως το λέμε εδώ στο Αμέρικα, όπου μαζεύονται φίλοι και συγγενείς και λένε στον αλκοολικό, ναρκομανή κλπ ότι έχει πρόβλημα και δε θα το ανεχτούν άλλο. Έτσι λοιπόν μαζευτήκαμε ένα απόγευμα όλοι και περιμέναμε τον Πρόβατο να γυρίσει από τη δουλειά. Ακούσαμε τα κλειδιά στην εξώπορτα και τον Πρόβατο να τραγουδάει Hit me baby one more time. Μόλις μπήκε μέσα τα έχασε που μας είδε όλους μαζεμένους, αλλά πίστεψε ότι είχαμε μαζευτεί για μπιρίμπα. Κάθισε στον καναπέ και τον πλησίασα. Πρόβατε, του είπα, έχεις πρόβλημα, έχεις κόλλημα με την Μπρίτνευ τη βλαχάρα. Ένας ένας του είπαμε όλοι πως το άρρωστο πάθος του μας έθλιβε. Όλοι μίλησαν εκτός από το κηπουρό το Χασάν ο οποίος είχε έρθει και αυτός γιατί είναι μπρατσάς και θέλαμε να κάθεται μπροστά στην πόρτα σε περίπτωση που ο Πρόβατος έκανε απόπειρα φυγής.\nΚαι όντως, καθώς του εξηγούσαμε πως η εμμονή του με την Μπρίτνευ μας ντρόπιαζε όλους, σηκώθηκε να το σκάσει όχι από την πόρτα αλλά από τη βεράντα. Ευτυχώς τη τελευταία στιγμή ο Παύλος τον έπιασε από τον αστράγαλο και τον έσυρε πάλι μέσα.\n“Άκου Πρόβατε, έχουμε κανονίσει να πας σε Κέντρο Απεξάρτησης Ανωμαλιών και όχι όποιο όποιο, αλλά αυτό της φίλης μου της Τούλας της Κουλουμπή στις Κουκουβάουνες.” του είπα με μάτια βουρκωμένα! Ο Πρόβατος έσκυψε το κεφάλι, απλά ψέλισε ΟΚ, και ο Χασάν έκανε νόημα στους τρεις θεραπευτές με τις λευκές στολές να βγουν από την κουζίνα και να πάρουν τον Πρόβατο με συνοπτικές διαδικασίες. “Μη!” φώναξα, “που τον πάτε! Έφτιαξα γεμιστά σήμερα και σου έβαλα σε ένα τάπερ να πάρεις μαζί σου.” Όταν είδα να τον βάζουν στο αυτοκίνητο, έβαλα τα κλάματα, γνωρίζοντας όμως ότι αυτό γινόταν για το καλό του.\nΤο ίδιο βράδυ ο Παύλος, ο blueprintsoulis, η Κατερίνα, ο Χασάν και εγώ πήγαμε στα μπουζούκια. Και μη φανταστείτε ότι ήμασταν σε διάθεση να γιορτάσουμε, απλά πήγαμε γιατί ήταν ο πόνος μας βουβός. Και εγώ φορούσα κάτω από το ροζ παντελόνι μου ένα μαύρο στρινγκάκι για να δείξω το πένθος μου. Στο κέντρο που πήγαμε γινόταν χαμός από τον κόσμο και δεν είχε αρκετά καθίσματα, οπότε αναγκάστηκα να κάτσω στα γόνατα του Χασάν. Και εκεί που σπάγαμε τα πιάτα από τη θλίψη μας, χτύπησε το κινητό μου (το είχα σε δόνηση και αρχικά νόμιζα ότι ο Χασάν παρεκτρεπόταν). Ήταν η φίλη μου η Τούλα η Κουλουμπή η οποία σχεδόν κλαίγοντας μου ανακοίνωσε ότι ο Πρόβατος το είχε σκάσει από το ίδρυμα. Ποτέ δεν αποτοξινώθηκε.\nΚαι τώρα, χρόνια μετά, διαβάζω πάλι στο μπλογκ του τα σχόλια του για την Μπρίτνευ και στεναχωριέμαι (μέχρι και οι μάνατζερ της και οι θαυμαστές της στην Αμερική την έχουν παρατήσει και μόνο ο Πρόβατος συνεχίζει με το αρρωστημένο του πάθος). Και λυπάμαι πολύ που δεν πέτυχε το αρχικό intervention. Αλλά σε ανύποπτο χρόνο θα παρουσιαστούμε μπροστά του γιατί θέλουμε το καλό του και θα τον βοηθήσουμε να πολεμήσει αυτό το άρρωστο πάθος.\nPosted by sikia at 7:30 PM 11 comments:\nΑφού η Τανίλα επέμενε να σας πω, λατρεμένοι αναγνώστες, για τη δουλειά του Νώντα, εγώ δε θα της χαλάσω χατίρι. Ο Νώντας λοιπόν ήρθε στην Αμερική με τουριστική βίζα αρχικά και δεν επιτρεπόταν να πιάσει δουλειά, περίμενε όμως για χορηγία από συγγενικό πρόσωπο, και συγκεκριμένα τον ξάδελφο με το ακριβό ρολόι. Τέλος πάντων, το θέμα μας δεν είναι η μεταναστευτική πολιτική της Αμερικής αλλά το γεγονός ότι ο Νώντας τώρα μπορεί να πιάσει δουλειά (και πριν καθόταν λόγω νομοθεσίας, όχι επειδή είναι τεμπέλης) και πριν λίγες μέρες άρχισε να δουλεύει....... παγωτατζής! Συγκεκριμένα έπιασε δουλειά στα Coldstone Creamery, δε ξέρω αν υπάρχουν αυτά στην Ελλάδα, είναι αλυσίδα, όπου διαλέγεις τις γεύσεις και τα άλλα συστατικά (κέικ, μπισκότα, σιρόπια, φουντούκια κλπ) και στα φτιάχνουν μπροστά σου (τα βάζουν όλα σε ένα μεταλλικό πάγκο και τα ανακατεύουν με σπάτουλες). Οι υπάλληλοι φοράνε ωραίες στολές (δες φώτο, δεν είναι ο Νώντας στη φωτο).\nΤο ωραιότερο όμως είναι ότι έχουν μια γυάλα και κάθε φορά που κάποιος ρίχνει φιλοδώρημα, οι υπάλληλοι αρχίζουν να τραγουδάνε (μη φανταστείς το "Είμαι αετός χωρίς φτερά", κάτι αμερικανιές τραγουδάνε του στυλ Welcome to Coldstone ή We are family). Έχει πολύ πλάκα ο Νωντούλης με τη στολή και κυρίως επειδή δε ξέρει καλά Αγγλικά και έχει λίγη υπομονή για αναποφάσιστους πελάτες που κοιτάνε τα παγωτά για πολλή ώρα και δεν αποφασίζουν τι θέλουν. Πήγα με την Τσουτσουνέλα την πρώτη μέρα που έπιασε δουλειά, και ρίξαμε και φιλοδώρημα στη γυάλα, και ενώ οι υπόλοιποι συνάδελφοι το έριξαν στο τραγούδι, ο Νώντας μας βλαστημούσε και απειλούσε ότι θα μας βάλει τα βαρέλια με τα παγωτά στον κ**λο.... Φοβάμαι όμως ότι δε κάνει καριέρα εκεί ο Νώντας. Την ημέρα που πήγα, ήταν μπροστά μας μια μεσήλικη κυρία και διεξήχθη ο εξής διάλογος.\nΝώντας: Welcome to Coldstone, what would you like?\nΜεσ. Κυρία: Uhm, let me see.... uhmmm\n(περνάνε δυο λεπτά)\nΝώντας: Welcome to Coldstone, what would you like μωρή φακλάνα\nΜεσ. Κυρία: It is so difficult to decide, uhm I'll have the strawberry cheesecake with...\nΟ Νώντας αρχίζει κιόλας να το φτιάχνει χωρίς να τη ρωτήσει τι μέγεθος θέλει, ή τι άλλα συστατικά\nΗ κυρία συνεχίζει μονόλογο: Add cherries and cookies, uhm no, i think i like some caramel\nΟ Νώντας τη γράφει, φτιάχνει το δικό του, της το δίνει και της λέει\n"Five dollars. Very good, pay and eat!"\nΗ κυρία τα έχει χάσει, "but I wanted some caramel too, and a bigger size"\nΟ Νώντας πάλι της κάνει και παρατήρηση "No caramel, with cheesecake, are you crazy? If you eat, you fat."\nΟ μάνατζερ φώναξε τον Νώντα να του μιλήσει πριβέ στο γραφείο (είναι για τρεις εβδομάδες υπό επιτήρηση και εκπαίδευση). Αυτά ήταν την πρώτη μέρα, μετά δε ξέρω πως πήγαν τα πράγματα γιατί ο Νώντας μας απαγόρεψε να ξαναπάμε.....\nPosted by sikia at 8:13 PM 14 comments:


Μάχη τιτάνων: Λιοντάρι επιτίθεται σε βουβάλι! Η εξέλιξη θα σας σοκάρει! - Videos - Athens magazine\nΜάχη τιτάνων: Λιοντάρι επιτίθεται σε βουβάλι! Η εξέλιξη θα σας σοκάρει!\n11 Ιανουαρίου 2020 12:19\nΤα λιοντάρια θεωρούνται ο βασιλιάς ζώων και της άγριας φύσης και εκτός από πανέμορφα αιλουροειδή είναι και άκρως επιθετικά τις περισσότερες φορές, όπως για παράδειγμα εκείνη τη φορά που ένα ατσόυμπαλο λιοντάρι επιτέθηκε σε μια αντιλόπη!\nΌταν τα λιοντάρια αποφασίζουν να επιτεθούν σε άλλα ζώα φροντίζουν ώστε αυτά να είναι άρρωστα ή γέρικα, σε κάθε περίπτωση τα θύματα πρέπει να είναι απομονωμένα από το κοπάδι τους, αν δεν είναι, τότε η αγέλη των θηρευτών φροντίζει να οργανώσει έτσι το κυνήγι, ώστε το υποψήφιο θύμα τους να απομακρυνθεί από τα άλλα, για να εξολοθρευτεί από την αγέλη και να κατασπαραχθεί απ΄αυτήν. Όπως ακριβώς επιχείρησαν να κάνουν και με αυτό το βουβάλι! Καμιά φορά όμως τα πράγματα δεν πάνε όπως έχουν σχεδιαστεί.\nΛιοντάρι εντόπισε μια αγελάδα με το μωρό της.... Αυτό που έκανε στη συνέχεια αηδιάζει!\nΈνα σοκαριστικό βίντεο καταγράφηκε για τις ανάγκες ντοκιμαντέρ, στο οποίο μπορούμε να δούμε την ζωή στην άγρια φύση. Τι ποιο επικίνδυνο από τον βασιλιά του ζωικού βασιλείου; Κανένας δεν μπορεί να ξεφύγει από το λιοντάρι, και πόσο μάλλον αυτή η αγελάδα και το μωρό της!\nΤα λιοντάρια είναι σχεδόν αδύνατο να χάσουν, ακόμα και αν κάνουν κάτι λάθος, όπως αυτό που κυνήγαγε μια αντιλόπη, θα βγουν νικητές. Η άτυχη αγελάδα βρέθηκε αντιμέτωπη με τρία λιοντάρια, αλλά τελικά δεν βγήκε κερδισμένη από την άνιση μάχη. Τα αρσενικά λιοντάρια είχαν εντοπίσει το θήραμά τους, πριν του επιτεθούν, και τότε έγινε το αναμενόμενο.\nΤο βίντεο σοκάρει και η στιγμή που επιτίθονται στο μικρό αγελαδάκι, σπαράζει καρδιές. Δείτε πώς επιτέθηκαν:\nΛιοντάρι πέφτει πάνω σε αυτόν τον άνδρα. Όταν μάθετε τον λόγο θα μείνετε άναυδοι!\nΈχετε ξαναδεί λιοντάρι να πέφτει με τέτοια δύναμη πάνω σε έναν άνδρα; Εμείς είδαμε και μείναμε άναυδοι.\nΞέρουμε, ότι το λιοντάρι είναι ένα άγριο ζώο, που ουκ ολίγες φορές έχει επιτεθεί σε ανθρώπους. Φαίνεται όμως, ότι ακόμη και αυτό το ζώο δεν ξεχνά, όταν κάποιος το έχει μεγαλώσει.\nΜετά τα λιοντάρια που αγκάλιασαν τη γυναίκα που τα μεγάλωσε, γνωρίσαμε την Κιάρα. Η Κιάρα είναι μια λιονταρίνα την οποία μεγάλωσε ένας άνδρας ο οποίος λέγεται Αντόλφο όταν ήταν μωρό κάπου στο Μεξικό.\nΜετά από καιρό η Κιάρα συναντά τον άνδρα που τη έσωσε και την μεγάλωσε και τρελαίνεται. Αρχίζει να του κάνει χάδια μέχρι που τον ρίχνει κάτω, καθώς πλέον έχει μεγαλώσει αρκετά.\nΒέβαια σε πολλούς οι εικόνες αυτές θα τους έκαναν να τους κοπεί η ανάσα. Όχι όμως και αυτή η ιστορία. Δείτε στο παρακάτω βίντεο το λιοντάρι Κιάρα να ευχαριστεί τον Αντόλφο που πριν πολλά χρόνια του είχε σώσει τη ζωή.\nΈβλεπαν τρομοκρατημένοι αυτά τα λιοντάρια να πλησιάζουν το όχημά τους - Λίγα λεπτά μετά αυτό που θα δείτε θα σας καθηλώσει!\nΑυτή είναι η στιγμή που τρομοκρατημένοι τουρίστες βλέπουν λιοντάρια να τρώνε τα ελαστικά του οχήματός τους ενώ κάνουν σαφάρι στην Τανζανία. Μια δυνατή ιστορία με λιοντάρια είναι και όταν ένα λιοντάρι ήταν φυλακισμένο σε κλουβί για 13 χρόνια, ελευθερώνεται!\nΦωτογραφίες από το Εθνικό πάρκο Serengeti δείχνουν πεινασμένα λιοντάρια να ροκανίζουν τις ρόδες από το φορτηγό κατά τη διάρκεια μίας ώρας ταξίδι.\nΠαραθεριστές φαίνονται να φοβούνται καθώς τα ζώα διαλύουν τα πάντα στο διάβα τους και προσπαθούν να σπάσουν τα τζάμια του αυτοκινήτου.\nΟι δραματικές εικόνες τραβήχτηκαν νωρίτερα αυτόν τον μήνα από τον οδηγό σαφάρι Emmanuel Bayo, από την Arusha της Τανζανίας.\nΕίπε: «Ήταν πολύ τρομακτικό – τα λιοντάρια στο πάρκο είναι πολύ πεινασμένα γιατί δεν έχουν φάει για αρκετό καιρό.»\nΤο αμάξι περνούσε γεμάτο ανθρώπους και τα λιοντάρια μύρισαν τους ανθρώπους.\nΜετά προσπαθούσαν επί μία ώρα να μπούνε μέσα. Κατέστρεψαν τα λάστιχα και προσπάθησαν να σπάσουν τα τζάμια – παρόλο που ήταν από ενισχυμένο τζάμι. Άμα δεν ήταν έτσι τα τζάμια θα ήταν καταστροφικό.\nΉταν τρομακτικό αλλά συναρπαστικό ταυτόχρονα – πιστεύω όλοι πρέπει να έρθουν για σαφάρι για να ζήσουν κάτι τόσο έντονο.’\nΣοκ: Κυνηγοί σκότωσαν ένα λιοντάρι - Όταν πήγαν να το βγάλουν φωτογραφία, Δεν είχαν ιδέα τι τους περίμενε…\nΛιοντάρι χάνει την μάχη με τις 20 Ύαινες που το έχουν περικυκλώσει, μέχρι που ο αδελφός του ακούει τον βρυχηθμό του και τρέχει να τον σώσει\n14 Μαΐου 2021 14:38\nΤρόμος σε σπίτι: Οικογένεια ανακάλυψε ένα τεράστιο φίδι κουλουριασμένο μέσα στο χαρτί τουαλέτας τους! (Video)\n13 Ιουνίου 2021 13:16\nΕμβόλιο AstraZeneca: Nα σταματήσει η χορήγηση και στους άνω των 60 ετών - «Βόμβα» από αξιωματούχο της ΕΜΑ\n13 Ιουνίου 2021 12:30\nΣκάει «βόμβα» με τους λογαριασμούς ρεύματος: Τι ετοιμάζει η ΔΕΗ; Πώς θα αντιδράσουν οι άλλες εταιρείες\n13 Ιουνίου 2021 12:07\nΣυνέδριο Γονιμότητας: «Έγραψα όσα έχω βιώσει»! Η απάντηση της εμπνεύστριας του σποτ Κία Παπαδοπούλου - Σάλος έχει προκαλέσει το βίντεο της καμπάνιας\n13 Ιουνίου 2021 12:03\nΜητσοτάκης σε France24: Να διαχειριζόμαστε τις διαφωνίες μας με την Τουρκία με πολιτισμένο τρόπο - Ανάσα φρέσκου αέρα ο Μπάιντεν\n13 Ιουνίου 2021 11:38\nΣυναγερμός στη Θεσσαλονίκη: Αναγνωρίστηκε ο νεκρός άνδρας που έχασε τη ζωή του από την κακοκαιρία\n13 Ιουνίου 2021 11:23\nΚωνσταντίνος Πάντος: Το σποτ για την υπογονιμότητα είναι σκληρό αλλά λέει την ωμή αλήθεια


Η τέχνη της υποκριτικής είναι σπουδαία - Κατιούσα\nΑρχική/Απόψεις/Η τέχνη της υποκριτικής είναι σπουδαία\nΗ τέχνη της υποκριτικής είναι σπουδαία. Ωστόσο δεν την υπηρετούν μόνο σπουδαίοι άνθρωποι. Ήρθε λοιπόν ο καιρός να σπάσουμε το απόστημα. Και από τη στιγμή που η κυβέρνηση και η υπουργός κ. Μενδώνη σφυρίζουν αδιάφορα, τόσο η δική μας ευθύνη μεγαλώνει.\nΌταν σπούδαζα στο Οικονομικό Πανεπιστήμιο Αθηνών συμμετείχα για ένα χρόνο στη θεατρική ομάδα του πανεπιστημίου. Ήταν η χρονιά που αγάπησα το θέατρο.\nΆνθρωποι με διαφορετικές προσλαμβάνουσες και απόψεις διερευνούσαμε από κοινού τις εκφραστικές μας δυνατότητες, δοκιμάζαμε ρόλους, πειραματιζόμασταν με τη φωνή και τη σκηνική μας παρουσία, προσπαθώντας παράλληλα να ξεπεράσουμε τους φόβους μας και να αναζητήσουμε τα όριά μας.\nΔεν ήταν εύκολο. Κανείς μας δεν είχε μάθει να ακούει τον παλμό μέσα του και να εξωτερικεύει ακομπλεξάριστα αυτό που νιώθει. Με τον καιρό όμως καταφέραμε να συνειδητοποιήσουμε πως η θεατρική πράξη μεταμόρφωνε ριζικά τον τρόπο που παρατηρούσαμε τον κόσμο, μας άνοιγε ένα διαφορετικό παράθυρο θέασης, μία καινούργια οπτική απέναντι στα πράγματα και τις καταστάσεις. Κοινώς, μας απελευθέρωνε. «Η τέχνη μιλάει στον καθένα χωριστά», λέει κάποια στιγμή ο Άμλετ στο ομώνυμο έργο και εμείς μπορούσαμε πλέον να το αντιληφθούμε.\nΑπό τότε έχω δει πολύ θέατρο στη ζωή μου. Έχω αφιερώσει αρκετά Σάββατα σε back to back παραστάσεις, τρεις και τέσσερις μέρες σερί κάτω από το παλκοσένικο. Ανεξάρτητα από το αν η παράσταση ήταν καλή ή όχι, κάθε φορά έκανα την ίδια σκέψη: η τέχνη της υποκριτικής είναι σπουδαία.\nΑυτή την εικόνα δεν μπορεί – και δεν πρέπει – να τη χαλάσει καμία καταγγελία για σεξουαλική κακοποίηση, ψυχολογική και σωματική βία ή εργασιακό εκφοβισμό. Η τέχνη της υποκριτικής είναι σπουδαία. Ωστόσο δεν την υπηρετούν μόνο σπουδαίοι άνθρωποι. Την υπηρετούν και άνθρωποι μικροί και τιποτένιοι, άνθρωποι που εκμεταλλεύονται την εξουσία τους για να ικανοποιήσουν τα σεξουαλικά τους βίτσια, να επιβάλλουν τις αρρωστημένες τους φαντασιώσεις και να τσαλαπατήσουν τα όνειρα και τις φιλοδοξίες νέων ανθρώπων.\nΌλοι τους πλασάρονται ως ταλαντούχοι. Και είναι, τουλάχιστον οι περισσότεροι από αυτούς. Και έχουν προσφέρει σημαντικές ερμηνείες που θα μνημονεύονται για πολλά χρόνια. Ωστόσο το ταλέντο, η καταξίωση και η επιτυχία δεν αποτελούν ασπίδες απέναντι σε κακοποιητικές συμπεριφορές.\nΑντίθετα, θα έπρεπε να βρίσκονται σε διαρκή αλληλεπίδραση, σε άρρηκτη σχέση με την αξιοπρέπεια, τον σεβασμό, την συναδελφική αλληλεγγύη και τον επαγγελματισμό. Γιατί το πραγματικό ταλέντο ξεγυμνώνει την υποκρισία και ανυψώνει την τέχνη και τον άνθρωπο.\nΈχουμε ανάγκη από το καλό θέατρο. Αλλά για να το απολαύσουμε ξανά, για να καταφέρουμε να το κρατήσουμε ζωντανό και να μην το τραυματίσουμε ανεπανόρθωτα, θα πρέπει πρώτα να το σώσουμε, αποβάλλοντας από μέσα του καθετί που το μολύνει. Αυτή τη μάχη πρέπει να τη δώσουμε τώρα, χωρίς αστερίσκους, δικαιολογίες ή προσχήματα. Και όχι μόνο για το θέατρο, αλλά γενικότερα για την κοινωνία. Όσα συμβαίνουν στον χώρο του θεάτρου είναι, άλλωστε, ένας καθρέφτης μίας κοινωνίας σε βαθιά, παρατεταμένη κρίση.\nΉρθε λοιπόν ο καιρός να σπάσουμε το απόστημα. Και από τη στιγμή που η κυβέρνηση και η υπουργός κ. Μενδώνη σφυρίζουν αδιάφορα, η δική μας ευθύνη μεγαλώνει.\nΘέατρο ΚΑΚΟΠΟΙΗΣΗ Λίνα Μενδώνη Παναγιώτης Κολέλης Σεξουαλική κακοποίηση


Το μόνο καλό είναι ότι τελείωσε - All About Basketball Coaching\nHome / Απόψεις Κριτικές / Το μόνο καλό είναι ότι τελείωσε\nΤο μόνο καλό είναι ότι τελείωσε\nΤο μόνο καλό του παιχνιδιού εναντίον της Τουρκίας είναι ότι τελείωσε. Στις λογικές του παίζω όσο χρειάζεται για να κερδίσω ή να χάσω για να βγω τρίτος, αν τελικά με βολεύει, εγώ δεν μπαίνω. Δεν το ξέρω αυτό το άθλημα σαν προπονητής. Ομάδα στην οποία επιτρέπει κάποιος τέτοιες συμπεριφορές θα τις εισπράξει και όταν δεν το επιθυμεί.\nΕπομένως τέτοια κουβέντα δεν κάνουμε. Είναι κάτι σαν το επαγγελματική νίκη… που λένε οι δημοσιογράφοι του ποδοσφαίρου. Δεν υφίσταται αυτό το πράγμα κύριοι δεν υπάρχει. Υπάρχει η νίκη και η ήττα. Υπάρχει η καλή και η κακή απόδοση.\nΚάθε προπονητής ή αθλητής που σέβεται τον εαυτό του μπαίνει μέσα στο γήπεδο για να δώσει ότι έχει σωματικά, πνευματικά και ψυχικά για να κερδίσει τον αγώνα. Γι' αυτό άλλωστε και παίζει. Δεν είναι ντροπή να χάσεις συμβαίνει και στους καλύτερους. Κάποτε χάνουν και κάποιες φορές χάνουν και άσχημα. Επομένως, η συζήτηση που μπορούμε να κάνουμε είναι γιατί δεν είχαμε καλή απόδοση και χάσαμε. Τη νίκη σε έναν αγώνα την καθορίζουν σωματικοί, πνευματικοί και ψυχολογικοί παράγοντες.\n• Είμαστε ψηλότεροι, δυνατότεροι ή γρηγορότεροι;\n• Πως μπορούμε να χρησιμοποιήσουμε τους πνευματικούς παράγοντες προς όφελος μας;\n• Πότε οι ψυχολογικοί παράγοντες έρχονται να παίξουν τον ρόλο τους;Μελετάς τον αντίπαλο συγκρίνεις καταστάσεις και επιλέγεις την στρατηγική σου. Αλλά να ξέρεις ότι και ο αντίπαλος σου μελετά εσένα.\n• Το ότι παίζαμε στην έδρα του αντιπάλου το ξέραμε.\nΑυτό ήταν μειονέκτημα. Αλλά σε περίπτωση που το παιχνίδι στράβωνε για την Τουρκία η πίεση θα μπορούσε να αποβεί σε βάρος τους. Άλλωστε είχαν πολλά χρόνια να μας κερδίσουν σε σημαντικό παιχνίδι.\n• Όποιος μας έπαιξε ζώνη μας έβαλε δύσκολα. Ο Τάνιεβιτς δεν χρειαζόταν να δει τους δύο προηγούμενους για να το χρησιμοποιήσει. Έχει την δικιά του ζώνη και είναι και πιο μελετημένη. Με τέσσερις "κύκλωπες" πάνω από 2.08, που μίκραιναν απελπιστικά το γήπεδο. Σε διάταξη 1-3-1 και 2-1-2 match up πολύ ψηλά και " κόβοντας" τις γραμμές πάσας. Οδηγώντας τους περιφερειακούς μας προς το καλάθι για να πέσουν πάνω στους πύργους της δικής του ομάδας.\n• Αν και πολλοί πριν το παιχνίδι εστίαζαν την προσοχή τους στους guards τωνΤούρκων η πραγματική δύναμη των γειτόνων μας είναι στους forward. Παίκτες σαν τους Ιλιάσοβα και Τούρκογλου δεν παράγει το ελληνικό μπάσκετ. Ναι το είπα... ψηλά, αθλητικά, και μπασκετικά forward/guard δεν έχουμε. Είναι σαν να την έχουμε καταργήσει την θέση στην εθνική και τις ομάδες μας. Παίζουμε με point guards, combo guards, power forwards που τα βαφτίζουμε small και centers!!!\nΓια να μην πω ότι και καθαρούς shooting guards έχουμε λίγους. Για αυτό είχαμε τονίσει ότι η παρουσία του Βασιλειάδη θα ήταν χρήσιμη.\nΑυτά και πολλά άλλα τα ξέραμε. Το θέμα είναι τι κάναμε. Γιατί όλα ταμειονεκτήματα μπορείς να τα κάνεις και πλεονεκτήματα. Η τακτική είναι σαν το νερό που κυλάει στο ποτάμι. Προσαρμόζεται ανάλογα με την επιφάνεια του εδάφους. Έτσι και η τακτική προσαρμόζεται ανάλογα με τον αντίπαλο. Τίποτα στο μπάσκετ δεν είναι ίδιο.\nΣε αυτό το κομμάτι της στρατηγικής και της τακτικής μας κέρδισαν οι Τούρκοι. Δεν είναι κακό να παραδεχτούμε ότι διάβασαν και προετοίμασαν το παιχνίδι τουςκαλύτερα από εμάς. Αλλά να το παραδεχτούμε, για να μπορέσουμε έτσι να βελτιώσουμε την εικόνα μας στο επόμενο παιχνίδι αλλά και την συνέχεια του τουρνουά. Αλλιώς είναι σαν να παραδεχόμαστε ότι αυτές είναι οι δυνατότητες της ομάδας μας οπότε δεν πρέπει να έχουμε και απαιτήσεις. Σημεία συζήτησης\n• Τακτικά η συγκεκριμένη ζώνη των Τούρκων έπασχε στην πλάτη της. Σε κάθε διείσδυση έπρεπε να υπάρχει ψηλός κρυμμένος στην τελική γραμμή (baseline), για να δεχθεί κοντινή πάσα για τελείωμα με lay up. Δεν αρκεί να κάνουμε διείσδυση και να ψάχνουμε μόνο τέσσερις (4) ακροβολισμένους σουτέρ. Συγκεκριμένος παίκτης μέσα και συγκεκριμένοι για τα σουτ. Να παίξουμε δηλαδή στην πλάτη του κεντρικού παίκτη της ζώνης τους. Να φάει ένα κάρφωμα όπως λέμε στην προπονητική αργκό...να μάθει. Να κλείσουν οι δύο παίκτες δεξιά και αριστερά του και να μείνουν οι σουτέρ διάπλατα αμαρκάριστοι. Αλλά ένας διείσδυση και όλοι έξω δεν γίνεται.\n• Αν δεν είσαι η ομάδα με τους κλασικούς σουτέρ χρειάζεται κινήσεις τέτοιες που να κάνουν την ζώνη man-to-man. Γιατί κάθε ζώνη μπορείς να τη κάνεις man-to-man. Ένα παράδειγμα είναι η χρήση των σκρην που οι ομάδες δεν επιχειρούν απέναντι σε άμυνες ζώνης. Και το τονίζω αυτό, γιατί όταν όλοι σε παίζουν ζώνη, πρέπει να αντιμετωπίσεις το θέμα πιο σοβαρά από όταν οι αντίπαλοι παίζουν την συγκεκριμένη άμυνα περιστασιακά. Πάντως σε κάθε περίπτωση τα περισσότερα τρίποντα από δίποντα δεν είναι σωστή συμπεριφορά.\n• Το θέμα με το γρήγορο μπάσκετ το έχουμε αναλύσει και στα προηγούμενα άρθρα. Δεν είναι το ίδιο ένα φιλικό προετοιμασίας με τον Καναδά και ίδιο το παιχνίδι με την Τουρκία στην έδρα της για το παγκόσμιο. Για να επιβάλεις το ρυθμό σου ΣΕ ΚΑΘΕ ΑΝΤΙΠΑΛΟ πρέπει να έχεις παράδοση σε αυτόν τον τρόπο παιχνιδιού. Δεν είναι κάτι που διδάσκεται σε 2 εβδομάδες.\nΈνα σύστημα διδάσκεται, μια άμυνα διδάσκεται, όμως το στυλ του παιχνιδιού, οι αυτοματισμοί της ομάδας, θέλουν χρόνο. Δεν "φτιάχνεις" άμεσες αντιδράσεις, αυτοματισμούς, και αυθόρμητες εμπνεύσεις επειδή αποφάσισες να παίξεις γρήγορα.\n• Η χρήση του πάγκου μας παραμένει ένα θέμα. Μπορούμε να παίξουμε με περισσότερους και κυρίως όσοι παίξουν να προσφέρουν έναν πλουραλισμό, μια καινούργια πρόταση. Αλλά πρέπει να είναι έτοιμοι ψυχολογικά και αυτό δεν είναι κάτι μεταφυσικό. Όταν ο αθλητής ξέρει το ρόλο του, και νιώθει τις δυνάμεις του επαρκείς για να αντιμετωπίσει τις δυσκολίες του αγώνα, τότε δεν καταλαβαίνει τίποτα.\nΌταν διαισθάνεται τον αντίπαλο ανώτερο τότε είναι που αρχίζει να βράζει ή ψυχή του στο καζάνι της κόλασης. Και δεν χρειάζονται οι λεγόμενες ψυχολογικές ντόπες. Όσες περισσότερες πληροφορίες έχει ο παίκτης τόσο καλύτερα νιώθει μέσα στον αγώνα.\n• Στο κομμάτι άμυνα όπως και στα προηγούμενα παιχνίδια εμφανίσαμε τα ίδια συμπτώματα. Απουσία πίεσης, ασυνεννοησία και έλλειψη συγχρονισμού, σύγχυση στις βασικές κατευθύνσεις. Η φάση που ο Διαμαντίδης δείχνει στον Καλάθη στην ζώνη μας να πάει πάνω στον Ιλιάσοβα και δεχόμαστε τρίποντο σε καθοριστικό σημείο του αγώνα είναι χαρακτηριστική.\n• Επίσης το γεγονός ότι δεν επιλέξαμε να παίξουμε πίεση στο σχήμα με τους τέσσερις ψηλούς της Τουρκίας αφού δεν ματσάραμε μαζί τους ήταν λάθος. Δεν χρειάζονταν παγίδες γιατί σαν ψηλή ομάδα μπορούσε να πασάρει πάνω από τα κεφάλια μας, αλλά μια πιεστική άμυνα man-to-man θα τους ανάγκαζε να ντριπλάρουν και μπορούσε να αποφέρει λάθη.\nΣε τελική ανάλυση μπορούσε να τους αναγκάσει να ξοδέψουν χρόνο στο κατέβασμα και το στήσιμο ώστε να υπάρξει πίεση χρόνου στην εκδήλωση της επίθεσης. Και ο χρόνος όπως όλοι ξέρουμε ασκεί τεράστια ψυχολογική πίεση. Η ομάδα του είχε έναν μόνο ball handling στο διάστημα αυτό το παιχνιδιού που μας πήραν την διαφορά.\n• Στο ίδιο διάστημα η τουρκική ομάδα χτυπούσε μόνιμα στον Σχορτσιανίτηστο pick and roll και δεχθήκαμε τόσα καρφώματα που χάθηκε ο λογαριασμός, δίνοντας εύκολα καλάθια στον αντίπαλο αλλά και ψυχολογική ανάταση.\nΌλα αυτά είναι λάθη που επαναλαμβάνονται και οι επισημάνσεις δεν αφορούν μόνο την ήττα από την Τουρκία. Απλά η Τουρκία, σε καλή μέρα η ίδια είναι η αλήθεια, τα ανέδειξε με ξεκάθαρο τρόπο. Δεν ήρθε η καταστροφή με την συγκεκριμένη ήττα. Απλά μπορεί να μας βοηθήσει να καταλάβουμε καλύτερα τον εαυτό μας.\nΝα αναγνωρίσουμε τις αδυναμίες μας, να τις κρύψουμε και να παίξουμε τα παιχνίδια στα δυνατά μας σημεία. Μερικές μικρές αλλαγές μπορούν να κάνουν μεγάλη διαφορά.\nΓια το παιχνίδι με την Ακτή έχω να πω ότι το μόνο καλό είναι ότι έγινε!!! Στο επόμενο παιχνίδι με την Ρωσία μπορούμε να δούμε αν η Εθνική μας πήρε τα μηνύματα.


Κι όμως οι χορευτές είναι Έλληνες! | RedUmbrella\nΚι όμως οι χορευτές είναι Έλληνες!\nSelect ratingGive Κι όμως οι χορευτές είναι Έλληνες! 1/5Give Κι όμως οι χορευτές είναι Έλληνες! 2/5Give Κι όμως οι χορευτές είναι Έλληνες! 3/5Give Κι όμως οι χορευτές είναι Έλληνες! 4/5Give Κι όμως οι χορευτές είναι Έλληνες! 5/5\nΕίχα την τύχη να το παρακολουθήσω πέρυσι τον Μάιο και πιστεύω ότι αποτελεί την πιο θεαματική παραγωγή μπαλέτου της Εθνικής Λυρικής Σκηνής.\nΜόλις έμαθα πως το “Ρωμαίος και Ιουλιέττα” σε μουσική διεύθυνση Λ. Καρυτινού και χορογραφία Ρ. Τζανέλλα επιστρέφει στο Μέγαρο Μουσικής και σπεύδω να σας το προτείνω!\nΤο αριστουργηματικό μπαλέτο του Προκόφιεφ, βασισμένο στο ομώνυμο θεατρικό έργο του Σαίξπηρ, αποδίδεται με τρόπο μοναδικό, χάρη στη δημιουργικότητα του χορογράφου, στην προσωπικότητα και το ταλέντο των χορευτών του Μπαλέτου της Ελληνικής Λυρικής Σκηνής.\nΑκόμα κι αν δεν είχατε ποτέ στο παρελθόν ανάλογη εμπειρία τολμήστε να δείτε αυτή την παράσταση, μέχρι την ώρα που γράφτηκαν αυτές οι γραμμές η διαθεσιμότητα των εισιτηρίων το έκανε εφικτό για κάθε βαλάντιο.\nΤιμές: 15€, 30€, 40€, 60€\n10€ Παιδ.- Φοιτ.


Προεκλογικά Δεδομένα – GorgaNews\nΑσφαλώς ο Κυριακός ΜΗΤΣΟΤΑΚΗΣ και η ΝΕΑ ΔΗΜΟΚΡΑΤΙΑ έχουν το πρώτο λόγο ενόψει Ευρωεκλογών.\nΌλες μα όλες οι δημοσκοπήσεις τους δείχνουν να προηγούνται αισθητά, από 6,5 έως 10 ποσοστιαίες μονάδες, του ΣΥΡΙΖΑ, οι παραστάσεις νίκης είναι εμφανώς υπέρ τους και οι δημοσκόποι, που επισημαίνουν συνεχώς ότι οι δημοσκοπήσεις απεικονίζουν την κατάσταση τη στιγμή που διεξάγονται, διαβεβαιώνουν ότι η εικόνα του σώματος των ψηφοφόρων έχει παγιωθεί και δεν ανατρέπεται.\nΜακάρι να έχουν δίκιο αυτή τη φορά και να μην έχουν παρασύρει ακόμη και τους Financial Times που και η δική τους δημοσκόπηση δείχνει ευρεία διαφορά μεταξύ Ν.Δ και ΣΥΡΙΖΑ.\nΑπό την άλλη πλευρά, πληροφορίες από τις Βρυξέλλες λένε ότι ο Αλέξης ΤΣΙΠΡΑΣ συνεχίζει απτόητος να διαβεβαιώνει τους Ευρωπαίους ότι θα κερδίσει τις επερχόμενες εκλογές. Δεν διευκρινίζεται αν εννοεί τις Ευρωεκλογές ή τις Εθνικές εκλογές, αλλά με την τροπή που έχουν πάρει τα πράγματα μικρή σημασία έχει.\nΠρόκειται για Ευρωεκλογές κατ’ εικόνα και ομοίωση Εθνικών εκλογών και φαίνεται ότι οι Ευρωπαίοι δανειστές και ορισμένοι από τους Πρεσβευτές τους στην Αθήνα πείθονται ή έτσι υποδύονται ακόμη, από τις διαβεβαιώσεις του Πρωθυπουργού.\nΚρίνοντας τουλάχιστον από τη συμπεριφορά τους απέναντί του.\nΔεν είναι άλλωστε τυχαίο το ότι πριν από μερικές εβδομάδες ο Κυριάκος ΜΗΤΣΟΤΑΚΗΣ κάλεσε σε γεύμα ξένους Πρεσβευτές προκειμένου να ξεκαθαρίσει τις δικές του προθέσεις και απόψεις και ταυτόχρονα να ανιχνεύσει ο ίδιος τη δική τους στάση, που μερικές φορές μοιάζει ανεξήγητη, χωρίς όμως πραγματικά να είναι.\nΈχουν λόγους και συμφέροντα όλοι αυτοί.\nΗ αλήθεια είναι ότι ο Αλέξης ΤΣΙΠΡΑΣ είναι ικανός να λέει και να υπόσχεται τα πάντα στους πάντες δίχως ίχνος δισταγμού. Προσωπικά ποτέ δεν γνώρισα Πολιτικό με τόσο μεγάλη δόση κυνισμού και έλλειψη συναισθήματος από το 1980 έως σήμερα.\nΤο πιο καταπληκτικό μάλιστα είναι ότι ανάλογης υφής είναι ολόκληρο το στενό επιτελείο του και ίδια είναι η συμπεριφορά ολόκληρης της Κυβέρνησης.\nΕπομένως δεν είναι τίποτα για τον λεγάμενο να διαβεβαιώνει παντού ότι θα νικήσει πάλι στις εκλογές.\nΝα το διακηρύσσει δηλαδή στην προεκλογική εκστρατεία του, κάτι αναμενόμενο, αλλά και να το λέει και πίσω από τις κουίντες χωρίς κανένα χαρακτηριστικό του προσώπου του να προδίδει αμφιβολία.\nΠρόκειται πραγματικά για φαινόμενο υποκρισίας και το μόνο που τον προδίδει είναι ότι επιχειρεί συστηματικά να ναρκοθετήσει το πεδίο για τον επόμενο αδιαφορώντας για τη χώρα.\nΔεύτερη αλήθεια είναι ότι οι αλλαγές στις διαθέσεις του εκλογικού σώματος δεν είναι πολύ ορατές δια γυμνού οφθαλμού.\nΟ μεν Αλέξης ΤΣΙΠΡΑΣ έχει περάσει από τη φάση της άκρατης λασπολογίας των αντιπάλων του, που δεν του βγήκε, σε κρεσέντο παροχών, προσλήψεων και υποσχέσεων επιχειρώντας παράλληλα να επικαλύψει και τη μελλοντική οικονομική πολιτική της Ν.Δ.\nΟ δε Κυριάκος ΜΗΤΣΟΤΑΚΗΣ θέλει ν’ αναδείξει την αναλγησία, την ανικανότητα και τον ΤΣΟΓΛΑΝΙΣΜΟ στη συμπεριφορά και την πρακτική της Κυβέρνησης.\nΌσο για τους Δημοσιογράφους, όσοι είναι καλών προθέσεων, προσπαθούν ν’ αφουγκραστούν πως και αν επηρεάζεται η κοινή γνώμη κάτι καθόλου εύκολο στις μέρες μας.\nΠώς να βγάλει κανείς άκρη όταν ακούει ότι στην Κρήτη πάει καλά ο ΣΥΡΙΖΑ, στα Γιάννενα η απόσταση των δύο είναι μικρή και από την άλλη υπάρχουν τα ευρήματα των δημοσκοπήσεων.\nΑλήθεια τέλος είναι ότι το επικοινωνιακό επιτελείο της Ν.Δ χρειάζεται ενίσχυση και το ίδιο ισχύει ακόμη περισσότερο για το επικοινωνιακό επιτελείο του ΚΙΝ.ΑΛ.\nΟ Αλέξης ΤΣΙΠΡΑΣ και οι δικοί του δεν αντιμετωπίζονται με το γάντι και από πρόσωπα μικρού πολιτικά ειδικού βάρους.\nΑπαιτούν σκληρούς αντιπάλους με πολιτική αντίληψη και γνώση, που να μην αφήνουν τίποτα να πέσει κάτω και έτοιμους ανά πάσα στιγμή ν’ ανταποδώσουν τα ίσα.\nΟι Ηγεσίες των δύο κομμάτων μπορούν να βρουν τέτοιους ανθρώπους, όχι πολλούς βέβαια, στις τάξεις τους.\nΑς τους αναθέσουν τις συγκεκριμένες ευθύνες γιατί όλα παίζονται τώρα και όχι αύριο.-\nΑΡΙΘΜΟΣ ΜΗΤΡΩΟΥ ΜΕΛΟΥΣ ΝΕΑΣ ΔΗΜΟΚΡΑΤΙΑΣ 32442831\nΕτικέτεςΕκλογες 2019 Κωνσταντίνος Ηλιόπουλος\nΤο Εθνικό Σύστημα Υγείας ο Μεγάλος Ασθενής\nΕκπαίδευση, ο μεγάλος ασθενής διαχρονικά\nΑκρωτηριασμοί και Παυσίπονα\nΗ ΕΛ.ΑΣ. του σήμερα, ένα λάθος από μόνη της


"Βαδίζω και παραμιλώ". Τι προκαλεί ο συνδυασμός... - Healthmag\n"Βαδίζω και παραμιλώ". Τι προκαλεί ο συνδυασμός βάδισης και κινητού\nΗ συνεχής χρήση του κινητού μας "επιβάλλει" αλλαγές στην καθημερινότητά μας. Μία από αυτές είναι στον τρόπο που περπατάμε. Η μελέτη, που δημοσιεύθηκε στην επιθεώρηση Motor Behaviour, έχει ιδιαίτερο ενδιαφέρον.\nΣίγουρα θα το έχετε παρατηρήσει - αν δεν το κάνετε κι εσείς οι ίδιοι... Δεκάδες άνθρωποι να περπατάνε βιατικοί, με σκυμμένο το κεφάλι και με τα χέρια να "ψαχουλεύουν" το κινητό τους, για να στείλουν γραπτό μήνυμα ή να σχηματίσουν τον αριθμό για να τηλεφωνήσουν. Συνηθισμένη εικόνα, ιδίως στις μεγαλουπόλεις.\nΈχετε, όμως, παρατηρήσει πώς αλλάζει ο τρόπος που βαδίζουμε, όταν ασχολούμαστε με το κινητό μας; Είναι μάλλον κωμικοτραγικός. Κάνουμε υπερβολικά άλματα, λυγίζουμε τα γόνατα, πηδάμε ανύπαρκτα κενά, γενικά κινούμαστε με υπερβολικές κινήσεις και μόνο στον δρόμο δεν έχουμε το μυαλό μας.\nΈρευνα του Πανεπιστημίου Delaware στις ΗΠΑ, στην οποία συμμετείχαν 22 εθελοντές, έδειξε ότι αυτές οι αλλόκοτες πόζες που παίρνουμε, όταν βαδίζουμε και ασχολούμαστε με το κινητό μας, προκύπτουν επειδή το σώμα διαισθάνεται ότι υπάρχει κίνδυνος να πέσουμε και να χτυπήσουμε. Έτσι δυνητικά μας προστατεύει μέσω αυτών των υπερβολικών κινήσεων, αντισταθμίζοντας τη μειωμένη μας όραση και "παλεύοντας" με τον υπόλοιπο κόσμο, που περπατάει δίπλα μας.\nΟι εθελοντές φόρεσαν 62 ειδικά επιθέματα - αντανακλαστικούς δείκτες στα χέρια, στον κορμό, στη λεκάνη και στα πόδια. Μέσα από μια κάμερα φαίνονταν καθαρά οι κάμψεις των γονάτων, οι κινήσεις των γοφών και των ποδιών.\nΗ πρώτη συγγραφέας της μελέτης, η καθηγήτρια Kelly Seymour από το τμήμα μηχανολόγων - μηχανικών του Πανεπιστημίου Delaware, είπε: "Τα ευρήματά μας έδειξαν ότι, όταν κάποιος πληκτρολογεί ενώ περπατάει, υιοθετεί έναν πιο προσεκτικό τρόπο βάδισης, ώστε να μειώσει τον κίνδυνο να πέσει. Αυτή η διπλή δραστηριότητα οδηγεί σε μεγαλύτερο διασκελισμό, πιθανόν για να αποκατασταθεί η αίσθηση της αστάθειας και να υπάρξει κάποιου είδους υποστήριξη, για την αποφυγή ατυχημάτων".\nΟι ερευνητές διαπίστωσαν, επίσης, ότι για κάποιους εθελοντές το κινητό είχε προτεραιότητα έναντι της βάδισης, καθώς σταματούσαν να διορθώσουν κάποια λάθη που έκαναν στα νούμερα των κλήσεων.\nΠέρυσι στην πόλη Antwerp στο Βέγιο δημιουργήθηκαν πεζόδρομοι για όσους πληκτρολογούν στο κινητό, ώστε να μην παρεμποδίζουν τους άλλους πεζούς - απ' όπου και η φωτογραφία. Κάτι ανάλογο έγινε τον Ιούλιο του 2014 στην Washington.


Φτωχολογιά ~ Paideia 24 - Εκπαιδευτικά Νέα\nΆρθρο του Ι.Κ. Πρετεντέρη στην εφημερίδα ΤΑ ΝΕΑ\nΓύρω μας ο κόσμος τρέχει, ο πλανήτης αλλάζει.Ο ανταγωνισμός στην παγκόσμια αγορά εργασίας οξύνεται. Κι εμείς συζητούμε σε επιτροπές αν λείπει η κινηματογραφική παιδεία από το λύκειο.\nΘΑ ΗΤΑΝ ΑΠΛΩΣ καλαμπούρι, αν δεν αφορούσε τον πιο ευαίσθητο τομέα της χώρας. Την Παιδεία.\nΟΠΟΥ Η ΚΥΒΕΡΝΗΣΗ, λέει, αποφάσισε να κάνει μεταρρύθμιση. Γι μεταρρύθμιση Ενας Θεός ξέρει!..\nΚΙ ΕΠΕΙΔΗ μόνο ο θεός ξέρει, πριν κάνει η κυβέρνηση τη μεταρρύθμιση που θέλει να κάνει κατάργησε ουσιαστικά τη μοναδική σοβαρή και συναινετική μεταρρύθμιση που έχει γίνει στην ανώτατη εκπαίδευση τις τελευταίες δεκαετίες. Εκείνη της Διαμαντοπούλου.\nΓΙΑΤΙ ΤΗΝ ΚΑΤΗΡΓΗΣΕ Γιατί δεν βελτίωσε απλώς κάποια πράγματα, αν είχαν παρατηρηθεί δυσλειτουργίες\nΕΔΩ ΕΙΝΑΙ ΤΟ ΖΟΥΜΙ. Διότι από γεννησιμιού της η μεταρρύθμιση εκείνη μπήκε στο στόχαστρο των συνδικαλιστών, των φοιτητοπατέρων, των φοιτητικών συμμοριών, των κομματικών εμπόρων στον χώρο της ανώτατης εκπαίδευσης. Όλων εκείνων δηλαδή που υπάρχουν και τρέφονται από τη νοσηρότητα που δεν τους συνέφερε να αλλάξει.\nΩΣ ΕΚ ΤΟΥΤΟΥ, η κατάργηση της μεταρρύθμισης ήταν θέμα δικαίωσης των δυνάμεων που κρατούν το ελληνικό Πανεπιστήμιο στο περιθώριο. Μια συμβολική επιβεβαίωση της κυριαρχίας τους.\nΚΑΠΩΣ ΕΤΣΙ, μια προοδευτική διακυβέρνηση παλινόρθωσε την παθογένεια και επιβράβευσε την υπανάπτυξη. Σε όλα τα επίπεδα: εκλογές πρυτάνεων, άσυλο, αιώνιους φοιτητές.\nΠΑΝΕ ΤΩΡΑ οι άνθρωποι να κάνουν αξιολόγηση στα πανεπιστήμια και τους παίρνουν με τις πέτρες.\nΕΡΩΤΗΣΗ ΚΡΙΣΕΩΣ. Με τέτοιες απόψεις και ανάλογα δείγματα γραφής, τι σόι μεταρρύθμιση μπορούν να κάνουν οι ίδιοι άνθρωποι Πόσο εκσυγχρονιστικό πνεύμα μπορεί να κουβαλάνε οι πρωτομάστορες του αναχρονισμού\nΜΑΖΕΨΑΝ ΚΑΜΙΑ ΠΕΝΗΝΤΑΡΙΑ δικούς τους, το ονόμασαν Επιτροπή Διαλόγου και συνεδριάζουν εξαγγέλλοντας βαρύγδουπες και μεγαλόπνοες μεγαλοστομίες χωρίς ουσία και χωρίς αντίκρισμα. Κουβέντα να γίνεται.\nΦΥΣΙΚΑ ΓΥΡΩ ΜΑΣ ο κόσμος τρέχει. Ο πλανήτης αλλάζει. Ο ανταγωνισμός στην παγκόσμια αγορά εργασίας οξύνεται. Κι εμείς συζητούμε σε επιτροπές αν λείπει η κινηματογραφική παιδεία από το Λύκειο.\nΑΝΑΖΗΤΟΥΜΕ την αριστεία σης φτωχογειτονιές και όχι στα βόρεια προάστια, εξήγγειλε τον στόχο του ο υπουργός Παιδείας.\nΜΠΟΡΕΙ ΝΑ ΜΟΙΑΖΕΙ περισσότερο με τραγούδι του Καζαντζίδη και λιγότερο με εκπαιδευτικό πρόγραμμα αλλά μάλλον αποτυπώνει την απουσία του δεύτερου.\nΔΙΟΤΙ ΚΑΠΟΙΟΣ ΠΡΕΠΕΙ να πει στον υπουργό Παιδείας πως τα βόρεια προάστια αναζητούν ήδη την αριστεία στα καλύτερα πανεπιστήμια του εξωτερικού.\nΣΥΝΕΠΩΣ για να τα ανταγωνιστούν οι φτωχογειτονιές θα πρέπει το δημόσιο πανεπιστήμιο να γίνει ανταγωνιστικό με τα καλύτερα πανεπιστήμια του εξωτερικού το αντίθετο δηλαδή από αυτό που καταφέρνει έως τώρα η κυβέρνηση και οι φίλοι της.\nΔΙΑΦΟΡΕΤΙΚΑ το ματσάκι θα το πάρουν τα βόρεια προάστια από τα αποδυτήρια και ο υπουργός θα πρέπει να αλλάξει το ρεπερτόριό του σε Μπιθικώτση: Βρέχει στη φτωχογειτονιά, βρέχει και στην καρδιά μου!..


GREEK AMERICAN NEWS AGENCY: Αθήνα - Ν. Υόρκη απευθείας με τη Hellenic Imperial Airways έτοιμα όλα για την νέα πολλά υποσχόμενη στους επιβάτες της γραμμή που θα ξανά φέρει τους Έλληνες στην Ελλάδα\nΑθήνα - Ν. Υόρκη απευθείας με τη Hellenic Imperial Airways έτοιμα όλα για την νέα πολλά υποσχόμενη στους επιβάτες της γραμμή που θα ξανά φέρει τους Έλληνες στην Ελλάδα\nΝέα Υόρκη. Πραγματοποιήθηκε την Τρίτη 07 Ιουνίου στην Νέα Υόρκη συνάντηση του Υφ/Υπουργού τουρισμού Γιώργου Νικητιάδη με τον κ. Γιώργο Κεσσανή, περιφερειακό διευθυντή της νέας αεροπορικής γραμμής που, ουσιαστικά θα επανασυνδέσει πάλι την Ελληνική κοινότητα των ΗΠΑ με την Ελλάδα ,με την πτήση Νέα Υόρκη –Αθήνα της εταιρίας Hellenic Imperial Airways. Στην συνάντηση επαναβεβαιώθηκε η θέληση και οι προσπάθειες της ελληνικής κυβέρνησης να στηρίξει κάθε πρωτοβουλία που δίνει περισσότερες δυνατότητες επιλογής προς τους Έλληνες της Αμερικής να επισκέπτονται στην πατρίδα. Η συνάντηση έγινε σε πολύ καλό κλίμα και οι δυο άνδρες παλαιοί γνώριμοι από παλιά όταν ο δεύτερος ήταν διευθυντής της Ολυμπιακής εταιρίας στην Νέα Υόρκη και ο κ. Νικητιάδης γνωστός ομογενής και δικηγόρος της εφημερίδας πρωινή. Η συνάντηση διεξήχθη παρουσία του τοπικού διευθυντή του ΕΟΤ κ. Χρύσανθου Πετσίλα και σε αυτήν επιβεβαιώθηκε η βούληση και των δυο πλευρών – κυβέρνησης και Hellenic Airways- να προσφέρουν περισσότερες επιλογές στους Έλληνες της Αμερικής για να ταξιδεύουν συχνότερα στην Ελλάδα. Από την πλευρά του ο κ. Κεσσανής διαβεβαίωσε τον Υφ/Υπουργό για την ποιότητα και τα συγκριτικά πλεονεκτήματα της Hellenic Airways προς τους επιβάτες της. Η συνάντηση πραγματοποιήθηκε αρχικώς στα γραφεία του ΕΟΤ στο Manhattan και εν συνεχεία οι δυο άνδρες βρέθηκαν οι δυο τους στο ξενοδοχείο όπου διαμένει ο κ. Νικητιάδης. Ο Υφ/Υπουργός τουρισμού κ. Γιώργος Νηκιτιάδης μάλιστα δεσμεύθηκε ότι θα ανακοινώσει και επίσημα ο ίδιος την λειτουργία της νέας γραμμής καθώς και την στήριξη της ελληνικής κυβέρνησης προς την εταιρία την Παρασκευή 10 Ιουνίου στην συνέντευξη τύπου που θα παραχωρήσει προς του δημοσιογράφους των τοπικών ΜΜΕ και τους ανταποκριτές στην Νέα Υόρκη.\nΣημειώνεται ότι η συνάντηση αυτή είναι η δεύτερη στο πλαίσιο των συναντήσεων που έχει ήδη η εταιρία με ανώτερα στελέχη της εταιρίας με το Υπουργείο Τουρισμού. Η προηγούμενη συνάντηση είχε γίνει στην Αθήνα, τον Μάϊο μεταξύ του Υπουργού κ. Παύλου Γερουλάνου ο οποίος στηρίζει εμπράκτως και ενθαρρύνει την προσπάθεια της νέας ελληνικής εταιρίας με δράσεις και πρωτοβουλίες που τονώνουν το όλο εγχείρημα και την μεγάλη επένδυση για την νέα γραμμή Αθήνας Νέας Υόρκης. Στην προηγούμενη συνάντηση, στην Ελλάδα ο Υπουργός τουρισμού ο κ. Παύλος Γερουλάνος είχε συναντηθεί με τον εμπορικό διευθυντή κ. Κώστα Μαυρίκη και άλλα ανώτερα στελέχη και επενδυτές της εταιρίας τονίζοντας τους ότι η η Ελληνική πολιτεία θα στηρίζει και θα ενθαρρύνει κάθε άλλη πρωτοβουλία με κάθε τρόπο και κάθε δυνατό μέσο ώστε οι Ελληνες της Αμερικής και του Καναδά να έχουν πλέον περισσότερες επιλογές και με σαφώς διαφορετικά ποιοτικά συγκριτικά πλεονεκτήματα που πιστοποιούν ανταγωνιστικές τιμές στα εισιτήρια, με άνεση και υψηλές παροχές. Παράλληλα, στην Αθήνα την ίδια ημέρα λίγες ώρες νωρίτερα, η εταιρία έδινε την πρώτη επίσημη συνέντευξη τύπου στα ΜΜΕ και στους τουριστικούς πράκτορες παρουσιάζοντας την νέα γραμμή, Αθήνα Νέα Υόρκη που ξεκινά στις 24 Ιουνίου. Στην συνέντευξη τύπου, που πραγματοποιήθηκε στο ξενοδοχείο King George το μεσημέρι ο εμπορικός διευθυντής Κώστας Μαυρίκης μεταξύ άλλων όλες τις λεπτομέρειες για τα αεροπλάνα που θα πραγματοποιούν τις πτήσεις, καθώς και όλα τα συγκριτικά πλεονεκτήματα της Hellenic Imperial Airways, τα εκπτωτικά πακέτα και οικογένειες και μια σειρά από προσφορές που ετοιμάζει η νέα εταιρία. Την συνέντευξη τύπου εκτός από ελληνικά και ξένα ειδησεογραφικά ΜΜΕ παρακολούθησαν και γνωστές μεγάλες εταιρίες tour operator, παράγοντες του τουρισμού και προσωπικότητες από τον χώρο των διεθνών αερομεταφορών. Τέλος στην συνέντευξη Τύπου χαιρετισμό απέστειλε επίσης ο Υφυπουργός Εξωτερικών κ. Σπύρος Κουβέλης επίσης στηρίζει το όλο εγχείρημα και στις 10 Ιουνίου θα έχει επίσημη συνάντηση με ανώτερα στελέχη και επενδυτές της εταιρίας στην Ελλάδα. Ο Υφ/Υπουργός Σπύρος Κουβέλης στον χαιρετισμό του μεταξύ άλλων ανέφερε και τα εξής:\n« Θα ήθελα να βρίσκομαι σήμερα μαζί σας για να γιορτάσουμε την έναρξη της πτήσης Αθήνα-Νέα Υόρκη από την Hellenic Imperial Airways αλλά δυστυχώς δεν το επιτρέπει μια υποχρέωσή μου στο εξωτερικό.\nΕίναι χαρά για μένα να χαιρετίζω την έναρξη της πτήσης Αθήνα-Νέα Υόρκη της Hellenic Imperial Airways, μιας πτήσης που θα φέρει τον Ελληνισμό της Αμερικής πιο κοντά στην πατρίδα μας.\nΕίναι ιδιαίτερα σημαντικό να έχουν την ευκαιρία οι Έλληνες της διασποράς, να νιώθουν κοντά στην Ελλάδα, να επισκέπτονται την πατρίδα τους για τουρισμό αλλά και ως επιχειρηματίες και να μεταφέρουν το μήνυμα στις δεύτερες πατρίδες τους ότι η Ελλάδα είναι μια χώρα μεγάλης φυσικής ομορφιάς και πολιτιστικού πλούτου, μια χώρα ασφαλής, φιλική και ανθρώπινη.\nΚαλωσορίζω ιδιαιτέρως το μήνυμα εξωστρέφειας που συμβολίζει η πτήση-γέφυρα μεταξύ Ελλάδος και Ηνωμένων Πολιτειών. Η εξωστρέφεια και το άνοιγμα σε νέες αγορές αποτελεί την προτεραιότητα του προγράμματος της οικονομικής διπλωματίας του Υπουργείου Εξωτερικών.\nΣτο πλαίσιο αυτό, η Hellenic Imperial Airways έχει σταθεί σύμμαχος της προσπάθειας μας στο Υπουργείο Εξωτερικών ώστε η Ελλάδα να συνεχίσει να διαδραματίζει σημαντικό γεωστρατηγικό ρόλο στην ευρύτερη περιοχή της Νοτιοανατολικής Μεσογείου και της Μέσης Ανατολής.\nΘέλω με την ευκαιρία να ευχαριστήσω την Hellenic Imperial Airways για την αρωγή και καταλυτική συμβολή της στην επιχείρηση του Υπουργείου Εξωτερικών για τον επαναπατρισμό των Κινέζων πολιτών από την εμπόλεμη Λιβύη, μια πρωτοβουλία που εντάσσει και επιτρέπει στην Ελλάδα να παραμείνει στο προσκήνιο των διεθνών εξελίξεων και να διατηρήσει τη στρατηγική δυναμική της, ακόμα και σε δύσκολες οικονομικές συγκυρίες.\nΔεν ξεχνούμε ακόμα την υποστήριξη της Hellenic Imperial Airways στην πρωτοβουλία του ΥΠΕΞ για αποστολή ανθρωπιστικού υλικού στην Αϊτή.\nΕύχομαι στην Hellenic Imperial Airways να είστε καλοτάξιδοι και να συνεχίσετε να μεταφέρετε τα χρώματα της Ελλάδας επάξια στο εξωτερικό».\nΤέλος σύμφωνα με αποκλειστικές πληροφορίες μας η Hellenic Imperial Airways την Δευτέρα 27 Ιουνίου θα παραχωρήσει την πρώτη επίσημη συνέντευξη τύπου στην Νέα Υόρκη στο γραφείο τύπου της Ελλάδος ενώ την επομένη 28 Ιουνίου θα γίνει επίσημη πρώτη παρουσίαση της εταιρίας με δεξίωση σε χώρο και ώρα που θα ανακοινωθεί από τα στελέχη της εταιρίας με σχετική ανακοίνωση. Υπενθυμίζεται ότι η νέα γραμμή Αθήνα Νέα Υόρκη ξεκινά στις 24 Ιουνίου.\nΑναρτήθηκε από Αλέξανδρος Στεφανόπουλος στις Τετάρτη, Ιουνίου 08, 2011


Ο ΣΥΡΙΖΑ θέλει να ξεχάσουμε – Δημήτρης Τσιόδρας\nΗ κυβέρνηση ΣΥΡΙΖΑ ωστόσο, επιδιώκει να ξεχαστεί το παρελθόν της διακυβέρνησης της. Προσπαθεί να κριθεί όχι με βάση όσα έγιναν την προηγούμενη 4ετία αλλά με βάση την πλευρά που βρισκόταν ο παππούς του καθενός την περίοδο του εμφυλίου ή με συνθήματα περι νεοφιλελευθερισμού και ακροδεξιάς, λες και ο Αλ.Τσίπρας δεν κυβέρνησε επι 4 χρόνια έχοντας αγκαλιά τον Π.Καμμένο. Ο ΣΥΡΙΖΑ αποστρέφεται γεγονότα και αριθμούς. Από τις δηλώσεις των Ευρωπαίων κρατάει αυτές που θέλει, αλλά αγνοεί πλήρως εκείνες που μιλούν για το κόστος της διακυβέρνησής του το οποίο σύμφωνα με τον επικεφαλής του ESM Κ.Ρέγκλινγκ ήταν 100 δισεκατομμύρια, ενω σύμφωνα με το επικεφαλής του Euroworking Group Τ.Βίζερ ήταν διπλάσιο.\nΟι αριθμοί είναι αμείλικτοι. Οι έξι πρώτοι μήνες της διακυβέρνησης ΣΥΡΙΖΑ, στέρησαν τη χώρα από 7,5 μονάδες αύξησης του ΑΕΠ (μέχρι και το φθινόπωρο του 2014 η Κομισιόν και το ΔΝΤ προέβλεπαν ρυθμούς ανάπτυξης 2,9% για το 2015 και 3,7% για το 2016 αλλά τελικά το 2015 είχαμε συρρίκνωση της οικονομίας κατά 0,2% και στασιμότητα το 2016) , δεύτερον, επιβάρυναν το ελληνικό Δημόσιο με 18 δισ. ζημιές από τις τράπεζες οι οποίες ξεπουλήθηκαν αντί “πινακίου φακής” τρίτον, πρόσθεσαν στο δημόσιο χρέος 40 δισ και τέταρτον ως συνέπεια των παραπάνω επιλογών το ληξιπρόθεσμο ιδιωτικό χρέος, αυξήθηκε από το 2015 ως το 2018 κατά 40 δισ (έφθασε από τα 183 δις στα 223 δις ευρώ).\nΠως αντιμετωπίζει ο ΣΥΡΙΖΑ την παταγώδη αποτυχία των επιλογών του και το κόστος τους; Επιδιώκει να το ξεχάσουμε. Υποβαθμίζει το σφάλμα (διανοητικός όρος) σε «αυταπάτη» (ψυχολογικός όρος) ή σαν περίπου ατύχημα. Αρνείται το κόστος των 80, 100 ή 200 δισεκατομμυρίων, αλλά δεν αναφέρει τη δική του εκτίμηση, ενώ ποτέ δεν ζήτησε συγγνώμη.Το ακόμη χειρότερο είναι ότι προσπαθεί να παρουσιάσει το μεγάλο λάθος ως «ενάρετη προσπάθεια», την οποία αυτός κατέβαλε, ενώ οι άλλοι δεν τολμούσαν! Η ανοησία προβάλλεται ως τόλμη.\nΟι πολίτες δεν επιτρέπεται, στην απόφαση για την ψήφο τους, να μη λάβουν υπόψη τα πεπραγμένα της Κυβέρνησης Τσίπρα και την τεράστια ζημιά που υπέστη η χώρα. Ο ισχυρισμός ότι το ζήτημα κρίθηκε στις δεύτερες εκλογές του 2015 και επομένως δεν πρέπει να συζητάμε γι αυτό είναι επίσης προσπάθεια αποφυγής ευθυνών. Η ευθύνη του ΣΥΡΙΖΑ και του κ.Τσίπρα δεν παραγράφεται με εκλογές, γιατί είναι εδώ παρούσα, αφού συνεχίζει να αποτελεί σημαντικό παράγοντα της οικονομικής κακοδαιμονίας της χώρας. Και γι΄ αυτή (κι όχι μόνο), πρέπει να τιμωρηθεί σκληρά.


Καθηγητή Ρωσσίδη 2, 546 55 Θεσσαλονίκη\nΠνευμονολογικό - Έλεγχος αλλεργίας & Αναπνευστικών παθήσεων - Έλεγχος Αναπνευστικής λειτουργίας στον ύπνο\nΠλήρης έλεγχος του αναπνευστικού συστήματος με κλινική εξέταση.\nΈλεγχος αναπνευστικής λειτουργίας με τη χρήση του σπιρομέτρου.\nΜέτρηση των αερίων αίματος με τον αναλυτή αερίων.\nΤακτική παρακολούθηση ασθενών με βρογχικό άσθμα και χρόνιες πνευμονοπάθειες.\nΣε ειδικές παθήσεις των πνευμόνων διενεργείται λήψη βιολογικών υγρών για κυτταρολογική εξέταση, με θωρακική παρακέντηση.\nΈλεγχος αλλεργίας και αλλεργικών βρογχοπνευμονοπαθειών.\nΜε την αξονική τομογραφία 64 τομών επιτρέπεται η ογκομετρική ποσοτική ανάλυση των μορφωμάτων των πνευμόνων, τόσο για τον τακτικό έλεγχο στην ογκολογία, όσο και στη διερεύνηση τυχαίων ευρημάτων, τα οποία δε χρήζουν πρωτογενώς χειρουργικής παρεμβάσεως.\nΣτο πλαίσιο του προληπτικού ελέγχου για την ανάδειξη παθήσεων του αναπνευστικού συστήματος σε αρχικά και αναστρέψιμα ακόμη στάδια, καλό θα είναι να εκτελούνται διάφορες εξετάσεις όπως:\n- Σπιρομετρικοί έλεγχοι για την ανάδειξη σε αρχικά στάδια της Χρόνιας Αποφρακτικής Πνευμονοπάθειας, στους καπνιστές κυρίως αλλά και σε εκείνους που εκτίθενται σε ρύπους.\n- Έλεγχοι καλής οξυγόνωσης του οργανισμού με οξύμετρα ή και αναλυτή αερίων.\n- Μελέτη ύπνου στο σπίτι του εξεταζόμενου, με πολυυπνογράφο για την ανάδειξη του συνδρόμου «ΑΠΝΟΙΩΝ ΣΤΟΝ ΥΠΝΟ», ιδίως σε έντονο ροχαλητό και παχύσαρκους.\nΈλεγχος αλλεργίας και παθήσεων αναπνευστικού\nΈνα θέμα που προβληματίζει και ταλαιπωρεί πολλούς ανθρώπους, είναι οι αλλεργίες. Η ευαισθησία αυτή που μπορεί να έχει κάποιος άνθρωπος, μπορεί πλέον να εντοπιστεί, να διαγνωστεί και να αντιμετωπιστεί. Με δερματικά tests αλλεργίας (Prick tests) που αφορούν όλα τα αλλεργιογόνα του περιβάλλοντός μας, όπως γύρεις, σκόνη σπιτιού, μύκητες, ζώα, διάφορες τροφές κ.λ.π., ελέγχονται: Χρόνιες ή εποχιακές επιπεφυκίτιδες, χρόνιες ή εποχιακές ρινίτιδες, βρογχικό άσθμα. Δίνονται κατευθυντήριες οδηγίες για ασφαλέστερη χρήση φαρμάκων.\nΈλεγχος αναπνευστικής λειτουργίας στον ύπνο\nΠολλές φορές, έντονο ροχαλητό, υπνηλία κατά τη διάρκεια της ημέρας, ανήσυχος ύπνος, δυσκολία πρωινής αφύπνισης, έντονη καταβολή, κούραση κατά τη διάρκεια της ημέρας, μπορεί να είναι συμπτώματα διαταραχών της οξυγόνωσης του οργανισμού, κατά τη διάρκεια του ύπνου.\nΣε τέτοιες περιπτώσεις, με ειδικό μηχάνημα, το οποίο προσαρμόζεται στον εξεταζόμενο στο σπίτι του, από εκπαιδευμένο προσωπικό, ελέγχονται τυχούσες διαταραχές στην αναπνευστική λειτουργία, κατά τη διάρκεια του νυχτερινού ύπνου.


Showing results for tags 'ερώτηση'. - Michanikos.gr\nShowing results for tags 'ερώτηση'.\nΕγκατάσταση αερίου σε παλιό διαμέρισμα\nkanedagr posted a topic in Θέματα Ιδιωτών\nΓεια σας και από μένα. Πολύ ωραίο το site σας. Για διάφορα θέματα που με απασχολούσαν παλιότερα πάντα έψαχνα εδώ μέσα. Σήμερα αποφάσισα να εγγραφώ γιατί θα προβώ σε εγκατάσταση αυτόνομης θέρμανσης με φυσικό αέριο στο διαμέρισμά μου. Στην πολυκατοικία μου καίμε πετρέλαιο. 3,5 ώρες την ημέρα. Αλλά επειδή έχω μικρό παιδί και περιμένω και το επόμενο, θέλω να έχω σταθερή θερμοκρασία. Το πρώτο το ντύναμε σαν κρεμμύδι. Το παρακάτω που παραθέτω είναι από την προσφορά που επέλεξα: ΚΑΤΑΣΚΕΥΗ ΓΡΑΜΜΗΣ ΑΕΡΙΟΥ ΜΕ ΣΙΔΗΡΟΣΩΛΗΝΑ 3/4 ΠΡΆΣΙΝΗ ΓΑΛΒΑΝΙΖΕ ΙΒΣ ΚΑΙ ΕΥΡΩΠΑΪΚΑ ΕΞΑΡΤΗΜΑΤΑ ΣΥΝΔΕΣΗΣ ATUSA, ΠΙΣΤΟΠΟΙΗΜΕΝΑ ΓΙΑ ΦΥΣΙΚΟ ΑΕΡΙΟ ΑΠΟ ΤΟΝ ΜΕΤΡΗΤΗ ΕΩΣ ΚΑΙ ΤΗΝ ΜΟΝΑΔΑ ΦΥΣΙΚΟΥ ΑΕΡΙΟΥ ΣΥΜΠΥΚΝΩΜΆΤΩΝ ARISTON GENUS PREMIUM EVO EXT 25 EU, ΣΦΑΙΡΙΚΟΥΣ ΚΡΟΥΝΟΥΣ ΑΕΡΙΟΥ IVR, ΦΙΛΤΡΟ ΑΕΡΙΟΥ MANDAS ΚΑΙ ΙΝΟΧ ΣΠΙΡΑΛ ΣΥΝΔΕΣΗΣ. Η ΣΤΗΡΙΞΗ ΤΗΣ ΣΩΛΗΝΑΣ ΘΑ ΓΙΝΕΙ ΜΕ ΣΤΗΡΙΓΜΑΤΑ ΜΕ ΛΑΣΤΙΧΟ FISHER. ΑΠΟ ΤΗΝ ΜΟΝΑΔΑ ΠΡΟΣ ΤΟ ΕΣΩΤΕΡΙΚΟ ΤΟΥ ΣΠΙΤΙΟΥ ΘΑ ΚΑΤΑΣΚΕΥΑΣΤΕΙ ΓΡΑΜΜΗ ΘΕΡΜΑΝΣΗΣ ΜΕ ΕΥΘΥΓΡΑΜΜΟΥΣ ΧΑΛΚΟΣΩΛΗΝΕΣ TALLOS ΠΟΥ ΘΑ ΕΝΩΣΟΥΝ ΤΑ ΤΕΣΣΕΡΑ ΣΩΜΑΤΑ ΤΟΥ ΣΠΙΤΙΟΥ. ΜΑΖΙ ΜΕ ΤΗΝ ΓΡΑΜΜΗ ΤΗΣ ΘΕΡΜΑΝΣΗΣ ΘΑ ΠΡΟΧΩΡΗΣΕΙ ΚΑΙ Η ΓΡΑΜΜΗ ΤΩΝ ΖΕΣΤΩΝ ΝΕΡΩΝ ΧΡΗΣΗΣ ΟΠΟΥ ΘΑ ΕΝΩΣΕΙ ΤΗΝ ΜΟΝΑΔΑ ΜΕ ΤΗΝ ΒΡΥΣΗ ΤΟΥ ΝΕΡΟΧΥΤΗ. ΤΑ ΚΡΥΑ ΝΕΡΑ ΘΑ ΠΑΡΘΟΥΝ ΑΠΟ ΤΗΝ ΒΡΥΣΗ ΤΟΥ ΜΠΑΛΚΟΝΙΟΥ. ΓΙΑ ΤΗΝ ΑΠΑΓΩΓΗ ΤΩΝ ΚΑΥΣΑΕΡΙΩΝ ΘΑ ΧΡΗΣΙΜΟΠΟΙΗΘΕΊ ΤΟ ΚΙΤ ΑΠΑΓΩΓΗΣ ΤΗΣ ΜΟΝΑΔΑΣ ΟΠΟΥ ΘΑ ΠΡΕΠΕΙ ΝΑ ΒΓΕΙ ΕΞΩ ΑΠΟ ΤΗΝ ΤΕΝΤΑ ( ΠΡΕΠΕΙ ΝΑ ΚΟΠΕΙ Η ΤΕΝΤΑ ΠΕΡΙΠΟΥ 30 ΜΜ ΕΡΓΑΣΙΑ ΠΟΥ ΘΑ ΚΑΝΕΤΕ ΕΣΕΙΣ). ΟΛΑ ΤΑ ΣΦΑΙΡΙΚΑ ΤΗΣ ΥΔΡΕΥΣΗΣ ΚΑΙ ΤΟ ΦΙΛΤΡΟ ΣΤΕΡΕΩΝ ΘΑ ΕΙΝΑΙ ΤΗΣ CIMPERIO. Συγγνώμη για τα κεφαλαία, το σκάναρα και το πέρασα όπως είχε. Για τον λέβητα αυτόν έχω ακούσει πολύ καλά λόγια. Έχει πολύ καλό after sales service. Τα σώματα που έχω δεν είναι πάνελ, είναι τα παλιά που αισθάνεσαι πιο ωραία την ζέστη. Είναι 4 σώματα και μια πετσετοκρεμάστα στο μπάνιο. 70 τ.μ είναι το διαμέρισμα. Θα τραβήξω γραμμή και για κουζίνα που θα εγκαταστήσω αργότερα. Η γραμμή αυτή από πού θα περάσει, κάτω από τα ντουλάπια (δεν πρέπει να μπει εξαερισμός, αν δεν κάνω λάθος . Επίσης η γραμμή της κουζίνας θα έχει βάνα (αν λέγεται έτσι) να την κλείνω όταν για παράδειγμα θα απουσιάζουμε από το σπίτι για μεγάλο διάστημα; Αυτό για την τέντα που γράφει τελικά δεν ισχύει. Αφού θα κόψουμε από την άκρη την τέντα. Αυτό που αναφέρει η προσφορά είναι εκεί που ενώνονται οι δύο τέντες μου. Θα χρειαστεί προέκταση η καμινάδα για να βγει στην άκρη. Αυτό είναι εφικτό; Ή θα προκαλέσει πρόβλημα στα καυσαέρια και στον ελκυσμό τους (αν τα λέω σωστά); Θα κόψω την άκρη της τέντας γύρω στα 50 εκατοστά. Από αυτό το κενό θα περάσει και η γραμμή για το αέριο και θα εξέρχεται και η καμινάδα. Μου είπε μηχανολόγος πως δεν υπάρχει θέμα. Σε άλλη προσφορά μου είχαν βάλει φίλτρο με μαγνήτη για ρινίσματα που υπάρχουν μέσα στα σώματα -μου είπαν. Χρειάζεται αυτό; Γιατί σε αυτήν την προσφορά δεν το έχει. Μπορεί να μπει αργότερα αυτό; Με τα κοινόχρηστα της θέρμανσης που δεν θα πληρώνω εγώ τώρα, θα πρέπει να μετακυληθούν στους υπολοίπους, σωστά; Αυτό ποιος το κάνει; Ποιος θα κάτσε να βγάλει καινούργια χιλιοστά για τη θέρμανση; Πώς σας φαίνεται σαν προσφορά; Εγώ τους συγκεκριμένους τύπους τους εμπιστεύομαι καθώς μου έχουν βάλει ηλιακό και κάτι άλλα μερεμέτια και είναι πολύ καλοί στη δουλειά τους. Για αυτό τους προτίμησα πάλι. Συγγνώμη για το μακροσκελές του post αυτού. Ελπίζω να μην ξεχνάω κάτι.\nEρωτήσεις για πίνακα διανομής και συσκευές επεξεργασίας νερού\nariaster posted a topic in Ενεργειακά\nΜήπως γνωρίζει κανείς το λόγο που πρέπει κάθε κατοικία να έχει το δικό της πίνακα διανομής, ανεξάρτητα από το αν βρίσκεται στον ίδιο όροφο με άλλες? Επίσης τι συμβαίνει εάν οι συσκευές επεξεργασίας νερού (αποχλωρίωσης, αποσκλήρυνσης κλπ) είναι μόνιμα συνδεδεμένες με το υδραυλικό δίκτυο? Ευχαριστώ προκαταβολικά\nΘέλω να ρωτήσω αν κάποιος μπορεί να μου δώσει έναν ορισμό για τις "Θερμοϋδραυλικές Εγκαταστάσεις", ώστε να το θέσω σαν εισαγωγή στην εργασία μου. Επίσης χρειάζεται να ξέρω ποια είδη εγκαταστάσεων ανήκουν σε αυτές (δηλαδη υδραυλικές εγκαταστάσεις, εγκαταστάσεις αποχέτευσης, θέρμανσης κλπ). Ευχαριστώ πολύ


Θέλετε να συνεισφέρετε σε ένα αειφόρο τουρισμό; | Μεσογειακό Κέντρο Περιβάλλοντος\nΤα νέα μας, Χωρίς Κατηγορία – 8 Ιουλίου, 2021 25 Οκτωβρίου, 2021\nΘέλετε να συνεισφέρετε σε ένα αειφόρο τουρισμό;\nΣας ενδιαφέρει το περιβάλλον και προφύλαξή του;\nΘέλετε να συνεισφέρετε προς ένα αειφόρο τουρισμό;\nΝα περιορίσουμε τις επιπτώσεις του τουρισμού στο περιβάλλον\nΝα προωθήσουμε έναν υπεύθυνο τουρισµό\nΝα υποστηρίξουμε την τοπική κοινωνία και οικονομία\nΕπιλέξτε 5 από τις 9 καλές πρακτικές που προτείνονται\nΠροσπαθήστε να τις εφαρμόσετε κατά τη διάρκεια των διακοπών σας\nΣυμπληρώστε τις επιλογές και τα αποτελέσματα της δοκιμής σας κάνοντας κλικ στην ηλεκτρονική μας φόρμα\n1. “Να βάλουμε κλιματισμό;”\nΈχει ζέστη; Χρειάζεται ο κλιματισμός; Μην υπερβαίνετε τους 5 °C διαφορά ανάμεσα στην εσωτερική και εξωτερική θερμοκρασία. Μια μεγάλη διαφορά μπορεί να είναι επικίνδυνη για την υγεία. Επιπλέον, κάθε πρόσθετος βαθμός αυξάνει την κατανάλωση ενέργειας κατά 4%! Στους 26 °C, η θερμοκρασία του ανθρώπινου σώματος παραμένει σε ισορροπία και εσείς είστε άνετα, εξοικονομώντας ενέργεια\n2. Το νερό είναι πολύτιμο\nOι προβλέψεις για την αλλαγή του κλίματος δείχνουν ότι περίπου το 30% της Ελλάδας θα μπορούσε να γίνει έρημος τις επόμενες δεκαετίες. Επομένως, κάντε μια απλή αλλά αποτελεσματική κίνηση: Μην αφήνετε το νερό να τρέχει άσκοπα όταν πλένετε τα χέρια σας, κάνετε ντους, βουρτσίζετε τα δόντια σας ή καθαρίζετε τα πράγματα σας …\n3. Ένα ντους, ένα τραγούδι!\nΘα σας πάρει 3 με 5 λεπτά το μέγιστο… ή εναλλακτικά επιλέξτε να κάνετε κρύο ντους. Είναι καλό για την υγεία σας και αποτελεί το καλύτερο κίνητρο για να περάσετε λιγότερο χρόνο κάτω από το νερό!\nΟι φορτιστές υπολογιστών ή smartphones με τους ισχύοντες μετασχηματιστές συνεχίζουν να καταναλώνουν ενέργεια όταν δεν χρησιμοποιούνται και παραμένουν συνδεδεμένοι. Αποσυνδέστε τις συσκευές και τους φορτιστές σας όταν φορτιστούν.\n5. Τσάντες μίας χρήσης που δεν απορρίπτονται\nΕπαναχρησιμοποιήστε τις πλαστικές σακούλες που δίνονται ή πωλούνται καθόλη τη διάρκεια των διακοπών! Στην Ευρώπη, 100 δισεκατομμύρια πλαστικές σακούλες μιας χρήσης καταναλώνονται κάθε χρόνο με μέση διάρκεια ζωής 20 λεπτά…\n6. “Πικνίκ” χωρίς πλαστικό\nΠικνίκ στην παραλία ή στην εξοχή; Δοκιμάστε να μη χρησιμοποιήσετε πλαστικό. Ετοιμάστε σπιτικό φαγητό, αγοράστε πίτες,ελιές σε γυάλινες συσκευασίες, ελληνικά φιστίκια ή ξερά φρούτα που πωλούνται χύμα, τοπικά φρούτα και λαχανικά που θα πάρετε σε χάρτινες σακούλες που διατίθενται. Πάρτε νερό στο θερμό σας.\n7. Περιορίστε το CO2\nΓια να περιορίσετε τις εκπομπές CO2, το κύριο αέριο για το φαινόμενο του θερμοκηπίου που προκαλεί την αλλαγή του κλίματος, πρέπει να κάνετε τις σωστές επιλογές. Στην παραλία, προτιμήστε paddle ή κανό αντί για χρήση τζετ σκι ή «μπανάνας». Για να μετακινηθείτε στα νησιά ή στα χωριά, αναζητήστε δημόσιες μεταφορές ή νοικιάστε ποδήλατο.\n8. Toπική κουζίνα!\nΔοκιμάστε τις τοπικές συνταγές στις ταβέρνες, επισκεφθείτε τους τοπικούς παραγωγούς και απολαύστε ευκαιρίες γευσιγνωσίας! Υποστηρίξτε τις τοπικές αγορές και τις μικρές επιχειρήσεις εστίασης έτσι ώστε να μειώσετε τις μεταφορές, να συμμετέχετε στην ανάπτυξη της τοπικής οικονομίας, να διατηρήσετε την πολιτιστική ταυτότητα μιας περιοχής και να προωθήσετε την τοπική τεχνογνωσία.\n9. Η ομορφιά είναι στη φύση\nΈνα μεγάλο μέρος της ελκυστικότητας αυτής της χώρας συνδέεται με τα φυσικά της τοπία! Τηρήστε κάποιους κανόνες για να διατηρήσετε και να απολαύσετε αυτή τη φύση: Κρατήστε αποστάσεις από την άγρια φύση (ειδικά κατά την περίοδο ζευγαρώματος και φωλιάσματος), μην αγγίζετε τη θαλάσσια πανίδα και χλωρίδα, σεβαστείτε τις προστατευόμενες περιοχές και αποφύγετε τα μπάρμπεκιου και το άναμμα φωτιάς κατά τη διάρκεια του πικνίκ ή του κάμπινγκ σας!\nΗ συνδρομή σας είναι πολύτιμη για εμάς\nΗ υποστήριξη της Ευρωπαϊκής Επιτροπής στην παραγωγή της παρούσας σελίδας δεν συνιστά αποδοχή του περιεχομένου, το οποίο αντικατοπτρίζει αποκλειστικά τις απόψεις των συντακτών, και η Επιτροπή δεν μπορεί να αναλάβει την ευθύνη για οποιαδήποτε χρήση των πληροφοριών που περιέχονται σε αυτήν.


Στο 57% η πληρότητα των ΜΕΘ πανελλαδικά | Liberal.gr\nΤετάρτη 24 Φεβρουαρίου 2021, 11:57\nΑυξάνεται διαρκώς η πίεση στις ΜΕΘ της Αττικής, με το 89% πληρότητας να παραμένει και σήμερα το πρωί, ενώ μόλις 26 κλίνες παραμένουν διαθέσιμες. Ανησυχητική είναι η κατάσταση και στην Επικράτεια αφού η πληρότητα στις ΜΕΘ έχει αυξηθεί στο 57%, με το πρώτο όριο συναγερμού για τους λοιμωξιολόγους να είναι το 60%. Υπενθυμίζεται ότι μέχρι την προηγούμενη εβδομάδα το ποσοστό ήταν στο 50%.\nΠίεση υπάρχει και στις απλές κλίνες. Χθες έγιναν 304 εισαγωγές και δόθηκαν 253 εξιτήρια στα νοσοκομεία της Αττικής.\nΜε τα κρούσματα να ξεπερνούν τα 2.000 χθες αναμένεται η πίεση να συνεχιστεί και την επόμενη εβδομάδα στις μονάδες εντατικές θεραπείας.\nΩστόσο, μείωση κρουσμάτων από το τέλος αυτής της εβδομάδας, ενδεχομένως κι από αύριο, αναμένει ο Δημοσθένης Σαρηγιάννης. Σύμφωνα, πάντως, με τη μέχρι τώρα εικόνα τα κρούσματα αναμένεται να είναι αυξημένα και σήμερα, σύμφωνα με πληροφορίες.\nΜιλώντας στο Liberal.gr, ο καθηγητής Περιβαλλοντικής Μηχανικής του ΑΠΘ εξηγεί ότι μπορεί η πίεση στις ΜΕΘ να συνεχιστεί και την επόμενη εβδομάδα, όμως η αποσυμπίεση στα κρούσματα θα ξεκινήσει από τα επόμενα 24ωρα, όπως είχε προβλέψει και το μοντέλο του.\nΣχετικά με τη μειωμένη θνητότητα του ιού που παρατηρείται τις τελευταίες εβδομάδες ο κ. Σαρηγιάννης κάνει λόγο για συνδυαστικούς παράγοντες: «Σημαντικό ρόλο σ’ αυτή την εξέλιξη έχει παίξει ασφαλώς ο εμβολιασμός των ηλικιωμένων, που πλέον προστατεύονται. Σίγουρα έχει παίξει ρόλο και η βελτίωση των θεραπειών, ενώ και η μετάλλαξη του ιού φαίνεται να προκαλεί λιγότερους θανάτους παρά την υψηλότερη μεταδοτικότητα».\nΟ κ. Σαρηγιάννης εκτιμά ότι όλα δείχνουν πως από τον Ιούνιο η κατάσταση θα έχει πλέον βελτιωθεί σημαντικά. Ωστόσο, στην παρούσα φάση αλλά και για το πρώτο διάστημα μετά το lockdown συστήνει τη χρήση συσκευών απολύμανσης του αέρα τόσο στα ΜΜΜ όσο και καταστήματα, προκειμένου να περιοριστεί η αερογενής μετάδοση του ιού σε συνθήκες υψηλού συγχρωτισμού.


Τα 10 καλύτερα ξενοδοχεία κοντά σε: Trokadero - TripAdvisor\nΤα καλύτερα ξενοδοχεία κοντά σε: Trokadero, Ιτέα\nTrokadero: Διαβάστε κριτικές\nΣε οποιαδήποτε απόσταση από: Trokadero\nΦίλτροΣε οποιαδήποτε απόσταση από: Trokadero\nAgiou Ioannou 2 Str, Κίρρα 33200, Ελλάδα\n1,5 χλμ. από Trokadero\n6,9 χλμ. από Trokadero\n8,1 χλμ. από Trokadero\n13 Filellinon, Δελφοί 330 54, Ελλάδα\n8,2 χλμ. από Trokadero\n7,4 χλμ. από Trokadero\n14,3 χλμ. από Trokadero


Εκεί που η σαλάτα μετατρέπεται στο αγαπημένο φοιτητικό φαγητό | Δεν το πιστεύεις; - Neopolis\nΕκεί που η σαλάτα μετατρέπεται στο αγαπημένο φοιτητικό φαγητό | Δεν το πιστεύεις;\nNeopolis Team Φεβρουάριος 27, 2015\nΤο “The Salad Project” είναι από εκείνα τα καινούργια μαγαζιά που ανοίγουν στην πόλη και με το που τα βλέπεις αρχίζεις και τα συζητάς με φίλους και εννοείται πως στο τέλος τα επισκέπτεσαι συχνά- πυκνά!\nΔύο νέα κορίτσια, πριν από λιγότερο ένα χρόνο, άφησαν πίσω τους τις στρωμένες τους δουλειές και εν μέσω κρίσης αποφάσισαν να κάνουν την επιθυμία τους πράξη! Και τελικά πέτυχε.\n«Το ήθελα πολύ καιρό» λέει η Εβίτα, η κατά δύο λεπτά μεγαλύτερη δίδυμη αδερφή της Θάλειας, η οποία μας αναφέρει πως πίστεψε στην αδερφή της και την ακολούθησε σε αυτό που είχε όνειρο να κάνει! «Θέλαμε να τρώμε νόστιμες σαλάτες και να έχουμε επιλογές. Στο εξωτερικό είναι πολύ διαδεδομένο αυτό το concept, στην Ελλάδα όμως όχι», αναφέρουν οι δίδυμες αδερφές.\nΣήμερα, όλοι στρέφονται στην υγιεινή διατροφή και γενικά σε μία πιο υγιεινή στάση ζωής. Το “The Salad Project” δίνει τη δυνατότητα στους ανθρώπους που θέλουν να προσέχουν να το κάνουν με έναν νόστιμο τρόπο.\nΣτο μαγαζί θα βρεις από τα κλασικά υλικά που μπορείς να δημιουργήσεις μία σαλάτα μέχρι το «new entry» κινόα αλλά και φασόλια από σόγια! Ο κατάλογος έχει πολλές και νόστιμες επιλογές και ανανεώνεται συχνά, εσύ όμως μπορείς να αφήσεις την φαντασία σου ελεύθερη, να παίξεις και να φτιάξεις τη δική σου. Και για αυτούς που πιστεύουν πως δε θα χορτάσουν με μία σαλάτα (απίθανο σε αυτό το μαγαζί, οι μερίδες είναι μεγάλες), ο κατάλογος έχει και πλούσιες μακαρονοσαλάτες. Τα υλικά τους είναι όλα πολύ ποιοτικά και φρέσκα καταφέρνοντας έτσι να κερδίσουν την εμπιστοσύνη του πελάτη. Η νούμερο ένα επιλογή των πελατών είναι η διαφορετική Caesar’s όμως αμέσως μετά έρχεται η δροσιστική Mint and chicken salad.\nΕκτός από σαλάτες, όμως, τα κορίτσια και η ομάδα τους είναι εκεί για να σου προσφέρουν καθημερινά μία πεντανόστιμη, ζεστή, σούπα. Χορτόσουπα, πατατόσουπα, βελουτέ μανιταριών κ.α. είναι ό,τι πρέπει για το χειμώνα που έμεινε λίγο παραπάνω φέτος στην Ελλάδα.\nΜην ξεχάσεις να ζητήσεις από την υπεύθυνη χυμών, Θάλεια, να σου ετοιμάσει έναν από τους φρεσκοστημένους χυμούς του “The Salad Project”. Να δοκιμάσεις οπωσδήποτε το “Fresh Mint Lemonade”. Θα νομίζεις πως πίνει λεμονάδα της μαμάς σου, όμως είναι ακόμη καλύτερος αφού η Θάλεια τον ετοιμάζει εκείνη την ώρα και δεν έχει καθόλου ζάχαρη.\nΚαι τέλος, το καλύτερο! Για εσάς που βαριέστε να φτιάξετε σαλάτα σπίτι σας και η μάμα είναι μακριά για να σας την έχει έτοιμη στο τραπέζι ή για εσάς που είστε κορεσμένοι από σουβλάκι και πίτσα, δεν χρειάζεται να πάτε στο μαγαζί για να απολαύσετε τις σαλάτες. Ένα τηλέφωνο αρκεί και η σαλάτα σου έρχεται στο σπίτι! Μη διστάσεις να πάρεις γιατί το ντελίβερι του μαγαζιού πάει μακριά και είναι πάντα στην ώρα του. Εκτός, βέβαια, αν θέλεις να γνωρίσεις από κοντά τα κορίτσια που θα σου φτιάξουν τη μέρα με τα χαμόγελά τους!


Κάπνισμα και Αλκοόλ: Γιατί Αυξάνουν τον Κίνδυνο Οστεοπόρωσης; - Γ Παθολογική Κλινική Ερρiκος Ντυνάν Hospital Center\nΗ ανακάλυψη ενός νέου κυτταρικού μηχανισμού μπορεί πιθανώς να εξηγήσει γιατί το κάπνισμα, η κατανάλωση αλκοόλ, καθώς και άλλοι τροποποιήσιμοι παράγοντες κινδύνου αυξάνουν τον κίνδυνο οστεοπόρωσης.\nΟ παραπάνω μηχανισμός έχει ως συνέπεια ένα είδος ανοσιακών κυττάρων να μετατρέπονται σε οστεοκλάστες, δηλαδή μία ομάδα κυττάρων που λύουν τα οστά. Όπως έχει παρατηρηθεί, τα μιτοχόνδρια, δηλαδή τα μικροσκοπικά σωματίδια που παράγουν ενέργεια στα κύτταρα, στέλνουν ένα σήμα που προκαλεί την παραπάνω ενέργεια, όταν εκτίθενται σε έντονο στρες.\nΌταν το παραπάνω συμβαίνει στα μιτοχόνδρια των μακροφάγων, τα κύτταρα αυτά μετατρέπονται σε οστεοκλάστες. Τα μακροφάγα είναι κύτταρα του ανοσοποιητικού συστήματος που απομακρύνουν τα κυτταρικά απόβλητα και τα ξένα αντικείμενα μέσω πέψης.\nΟι ερευνητές της παραπάνω μελέτης προέρχονται από το Πανεπιστήμιο της Πεννσυλβάνια στη Νέα Υόρκη και δημοσίευσαν τα αποτελέσματα στο επιστημονικό περιοδικό FASEB Journal.\n«Δείξαμε στη μελέτη μας ότι όταν επηρεάζεται η μιτοχονδριακή λειτουργία, προκαλούνται αλλαγές τόσο στην πραγωγή ενέργειας όσο και στη σηματοδότηση που οδηγεί σε υπερβολική παραγωγή οστεοκλαστών», είπε ο επικεφαλής της έρευνας, Ναράιαν Αβαντάνι, καθηγητής βιοχημείας.\nΟρισμένοι περιβαλλοντικοί παράγοντες, όπως το κάπνισμα, η κατανάλωση αλκοόλ και κάποια φάρμακα που επηρεάζουν τη λειτουργία των μιτοχονδρίων, αυξάνουν επίσης τον κίνδυνο οστεοπόρωσης. Ο Αβαντάνι και οι συνεργάτες του δήλωσαν ότι η οδός σηματοδότησης του στρες που ανακάλυψαν μπορεί πιθανώς να αποτελεί την εξήγηση στο παραπάνω φαινόμενο.\nΓια να επιβεβαιώσουν τη θεωρία τους χρησιμοποίησαν μακροφάγα που είχαν αναπτυχθεί στο εργαστήριο και ποντίκια με δυσλειτουργικά μιτοχόνδρια.\nΣχηματισμός και Απορρόφηση των Οστών\nΗ οστεοπόρωση είναι μία νόσος που σχετίζεται με μείωση της οστικής πυκνότητας και εύθραυστα οστά, γεγονός που αυξάνει σημαντικά τον κίνδυνο καταγμάτων. Με την ηλικία, ο κίνδυνος οστεοπόρωσης αυξάνεται καθώς η παραγωγή οστικών κυττάρων μειώνεται, ενώ αντίστοιχα η απορρόφησή τους αυξάνεται.\nΜέχρι την ηλικία των 30 ετών, η οστική πυκνότητα έχει φτάσει τη μέγιστη τιμή της. Μετά από την ηλικία αυτή, η οστική πυκνότητα παρουσιάζει σταδιακή μείωση με την ισορροπία παραγωγής/απορρόφησης να κλίνει προς την τελευταία.\nΣύμφωνα με το International Osteoporosis Foundation (IOF), 1 στις 3 γυναίκες και 1 στους 5 άνδρες άνω των 50 ετών θα παρουσιάσει κάποια στιγμή κάταγμα εξ’αιτίας της οστεοπόρωσης. Ο ίδιος οργανισμός εκτιμά ότι σχεδόν 75 εκατομμύρια άτομα ασθενείς στο δυτικό κόσμο πάσχουν από οστεοπόρωση, ενώ στην τελευταία αποδίδονται σχεδόν 8.9 εκατομμύρια κατάγματα ετησίως.\nΑναλύοντας τις παρατηρήσεις τους, οι επιστήμονες δήλωσαν ότι η οδός σηματοδότησης MtRS βοηθά τα κύτταρα να προσαρμοστούν στο στρες. Μία προηγούμενη έρευνά τους, είχε ήδη δείξει ότι η ενεργοποίηση της οδού αυτής μπορεί να προκαλέσει διαφοροποίηση των μακροφάγων σε οστεοκλάστες που απορροφούν τα οστά.\n«Ωστόσο», όπως σημείωσαν, «οι μηχανισμοί μέσω των οποίων τα μακροφάγα αντιλαμβάνονται και αποκρίνονται στο κυτταρικό στρες δεν είναι ακόμα σαφείς».\nΤα Μιτοχόνδρια που έχουν Υποστεί Βλάβες Προάγουν τους Οστεοκλάστες\nΓια να εξερευνήσουν τις επιδράσεις των βλαβών στα μιτοχόνδρια, έκαναν πειράματα σε μακροφάγα ποντικών που είχαν καλλιεργηθεί στο εργαστήριο. Προκάλεσαν βλάβες στα μακροφάγα παρεμβαίνοντας σε ένα ένζυμο που λέγεται κυτόχρωμη οξειδάση C, το οποίο βοηθά στη ρύθμιση της παραγωγής ενέργειας από τα μιτοχόνδρια.\nΑυτό προκάλεσε απελευθέρωση σηματοδοτικών μορίων που προκαλούσαν φλεγμονή αλλά και διαφοροποίηση των κυττάρων σε οστεοκλάστες. Περαιτέρω διερεύνηση αποκάλυψε ότι συνέβαινε και κάτι άλλο με ένα μόριο που λέγεται RANK-L. Η παραγωγή οστικών κυττάρων προκαλεί απελευθέρωση του μορίου RANK-L το οποίο με τη σειρά του ενισχύει την απορρόφηση των οστών. Ο κύκλος αυτός βοηθά στη διατήρηση της ισορροπίας ανάμεσα στις δύο διαδικασίες.\nΩστόσο, η ομάδα διαπίστωσε ότι όταν τα μιτοχόνδρια που έχουν υποστεί βλάβες στέλνουν σήματα, τα μακροφάγα συνεχίζουν να διαφοροποιούνται σε οστεοκλάστες και κατά συνέπεια να ενισχύουν την οστική απορρόφηση ακόμα και επί απουσίας του μορίου RANK-L.\nΈνα ακόμα πείραμα στα ποντίκια με τη μιτοχονδριακή δυσλειτουργία επιβεβαίωσε τα αποτελέσματα. Η ομάδα σκοπεύει να κάνει και νέα πειράματα με σκοπό να διερευνήσει αν η διατήρηση της μιτοχονδριακής λειτουργίας μπορεί να προστατεύσει από την οστεοπόρωση.


καταγραφή περιουσιών - himara.gr | Ειδήσεις απ' την Βόρειο Ήπειρο\n«Ελέγξτε τα κτήματα στην Χιμάρα», διέταξε πρόσφατα ο πρωθυπουργός της Αλβανίας, Έντι Ράμα. Αυτή η απόφαση ήταν ξαφνική καθώς στο παρελθόν η Κυβέρνηση της Αλβανίας είχε αποφασίσει να ελέγξει τα κτήματα στην Αυλώνα όπου έχει τελειώσει η διαδικασία της απογραφής και υπάρχει ένα καλά ενημερωμένο κτηματολόγιο. Η καινούργια διαταγή του πρωθυπουργού της Αλβανίας συμπεριλαμβάνει την Χιμάρα τους Αγίους...\nΔε λένε να κοπάσουν δύο μεγάλα πλήγματα, που εδώ και χρόνια, πλήττουν την Ελληνική Κοινότητα. Αν και πέρασαν κοντά δυόμισι δεκαετίες από την πτώση του δικτατορικού συστήματος και η χώρα πάει να εγκαθιδρύσει το Κράτος Δικαίου, δυστυχώς, εσκεμμένα ή μη, το Κράτος Δικαίου δεν βλέπουμε να ορθοποδεί στην Ελληνική Κοινότητα. Σαν τα μανιτάρια και τα σαλιγκάρια, μετά την...\nΗ αλβανική κυβέρνηση παράτεινε κατά δύο έτη την προθεσμία για τον έλεγχο των τίτλων ιδιοκτησίας γεωργικής γης. Η διαδικασία αυτή αναμενόταν να ολοκληρωθεί στις 31 Δεκεμβρίου του τρέχοντος έτους, αλλά με δεδομένες τις απαιτήσεις των ιδιοκτητών αναγκάζετε να κάνει αυτή την επέκταση τροποποιώντας τον νόμο με αρ. 9948 με ημερομηνία 07.07.2008, «Αναθεώρηση για τη νομική εγκυρότητα των τίτλων...\nΑλβανία: Ένας νεκρός την ημέρα τα τελευταία 20 χρόνια εξαιτίας του ιδιοκτησιακού\nΤο άλυτο ζήτημα της ιδιοκτησίας έχει προκαλέσει πάνω απο οκτώ χιλιάδες δολοφονίες σε 20 χρόνια στην Αλβανία. Τα επίσημα στοιχεία κάνουν λόγο για 4979 περιπτώσεις σε χωριά και 3163 σε μεγαλουπόλεις, υπερβαίνοντας έτσι τον συνολικό αριθμό τον οκτώ χιλιάδων νεκρών. Αυτοί οι αριθμοί δείχνουν πως το θέμα αυτό έχει πάρει διαστάσεις εμφυλίου πολέμου μιας και τα τελευταία 20 χρόνια κάθε μέρα υπάρχει...\nΟι συμβολαιογράφοι θα ασχολούνται με την καταγραφή της ακίνητης περιουσίας στην Αλβανία


Τρέλα σε όλη την Ευρώπη για το «χρυσό» γκολ του Μανωλά [Βίντεο] - Ειδήσεις - νέα - Το Βήμα Online\nΤρέλα σε όλη την Ευρώπη για το «χρυσό» γκολ του Μανωλά [Βίντεο]\n«Μανωλάς, ο άγγελος του Ντι Φραντσέσκο που ολοκλήρωσε το θαύμα»».\n11 Απριλίου 2018, 11:36 Ενημερώθηκε: 11 Απριλίου 2018, 11:36\n«Μανωλάς, ο άγγελος του Ντι Φραντσέσκο που ολοκλήρωσε το θαύμα»». Είναι μία από τις πιο χαρακτηριστικές αναφορές του ιταλικού Τύπου, για την ιστορική πρόκριση της Ρόμα στα ημιτελικά του Champions League, που έφερε την υπογραφή του έλληνα κεντρικού αμυντικού. Οι ιταλοί δημοσιογράφοι αλλά και συνάδελφοί τους σε όλη την Ευρώπη «παραμιλάνε» μετά το «χρυσό» γκολ του έλληνα ποδοσφαιριστή γράφοντας ύμνους στις εφημερίδες και τις αθλητικές ιστοσελίδες.\nΑκούστε την αντίδραση ιταλού δημοσιογράφου στο γκολ του Μανωλά\nIl gol di Manolas con il commento di Carlo Zampa #RomaBarcellona pic.twitter.com/qolvx3P8lG\n«Δεν με ενδιαφέρει να περάσω εγώ στην ιστορία, εκείνο που έχει σημασία είναι που η ομάδα βρίσκεται στα ημιτελικά του Champions League, αφού έχει νικήσει την καλύτερη ομάδα του κόσμου. Το πιστεύαμε, αισθανόμαστε ότι είχαμε τιμωρηθεί στο πρώτο παιχνίδι, αλλά είδαμε ότι η Ρόμα είναι εκεί. Εχουμε μία ισχυρή ομάδα και αξίζουμε όλο εκείνο που έχουμε πετύχει», είπε ο Κώστας Μανωλάς μετά το τέλος της αναμέτρησης.\n«Προερχόμαστε από τρία άσχημα αποτελέσματα, είχαμε πάρα πολύ άγχος αλλά το πιστεύαμε. Δώσαμε τα πάντα και είδαμε ότι εάν έχουμε έτσι τους φιλάθλους μας κανείς δεν μπορεί να μας νικήσει», πρόσθεσε. «Χρειαζόμαστε τους φιλάθλους μας και εάν έρχονται πάντα στο γήπεδο θα γίνουμε μία από τις μεγαλύτερες ομάδες στην Ιταλία. Αξίζαμε αυτό που συνέβη, συγχαρητήρια σε όλη την ομάδα, ελπίζουμε ότι θα είναι πάντα μαζί μας οι οπαδοί μας».\nΑξίζει να σημειωθεί ότι η Ρόμα δεν έχει δεχθεί ούτε ένα γκολ στην έδρα της την τρέχουσα σεζόν στο Champions League, ενώ στους ομίλους κέρδισε με 3-0 και την Τσέλσι.\nΚαι η περιγραφή από πορτογάλο δημοσιογράφο


Εκείνος (Ράσελ Κρόου) είναι φιλήσυχος φιλόλογος, καθηγητής σε κολέγιο, εκείνη (Ελίζαμπεθ Μπάνκς) στέλεχος σε εταιρία, στα μαχαίρια με την αφεντικίνα της. Η αφεντικίνα σκοτώνεται στο πάρκινγκ, δίπλα φεύγει με το αμάξι της η ηρωίδα μας και λίγο αργότερα μπουκάρει στο σπίτι η αστυνομία και την συλλαμβάνει με την κατηγορία του φόνου – δυστυχώς στο πανωφόρι της υπάρχει αίμα που ανήκει στο θύμα. Κι ενώ καταδικάζεται σε ισόβια, ο σύζυγος αποφασίζει να οργανώσει την δραπέτευσή της.\nΟ Paul Haggis, σκηνοθέτης των «Crash» και «In the Valley of Elah» και σεναριογράφος του «Million Dollar Baby» αλλά και συμμέτοχος στο σενάριο του\n«Casino Royale», ξέρει και από δράματα και από δράση. Ωστόσο, στην παρούσα περίπτωση έριξε το βάρος στην πλοκή, σκιαγραφώντας τους δυο χαρακτήρες κάπως ξώφαλτσα, κι αν δεν αναλάμβαναν δυο έμπειροι ηθοποιοί να τους δώσουν ζωή, το αποτέλεσμα θα ήταν πενιχρό. Το μοτίβο του ήσυχου, πολιτισμένου ανθρώπου και μάλιστα ανθρώπου των γραμμάτων που εξοργισμένος από την ανεπάρκεια της δικαιοσύνης μετατρέπεται σε μάστορα στρατηγικής ως να ήταν ο Jack Bauer («24») και ο Michael Scofield («Prison Break») ταυτόχρονα (μήπως και ο Gladiator;) για να περάσει ως πιστευτό χρειάζεται μια σεναριακή επεξεργασία εκτενέστερη από αυτή του είδαμε, αν και πάντα υπάρχει η προσπάθεια στις ερμηνείες και στις λεπτομέρειες της δράσης να κρατηθεί ένα ρεαλισμός - από τη μια ρωτάει στο κατάστημα όπλων πώς μπαίνουν οι σφαίρες και από την άλλη φτάνει να καθαρίσει παράνομους. Ωστόσο, αν και οι εξελίξεις στο ρεζουμέ είναι οι αναμενόμενες, υπάρχουν διαρκώς μικρές ανατροπές και άρνηση της ευκολίας, προσφέρονται ψυχολογικές ταλαντεύσεις και ηθικά διλήμματα ώστε να παρακολουθούμε με ενδιαφέρον μια περιπέτεια, ένα κόλπο αλλά και τίποτε παραπάνω.\nΌσο μονοδιάστατη κι απλοϊκή φαίνεται με την πρώτη ματιά η περίπτωση του Επόμενες Τρεις Μέρες, δεν είναι διόλου. Ο Paul Haggis συνεχίζει το καλό του σερί κι εδώ κατασκευάζει με δημιουργική άνεση την ταινία για την οποία πρέπει να ανάλωσε περισσότερη σκέψη στο προσχέδιο. Θα μου πείτε, αφού πρόκειται για ριμέικ, η «βρώμικη» δουλειά δεν προϋπήρχε; Σίγουρα αφαιρούνται κάποιοι πόντοι, αλλά… εκείνη η ταινία ήταν κακή! Αμερικανικό ριμέικ καλύτερο από το ορίτζιναλ γαλλικό; Όλα συμβαίνουν, γιατί όχι κι αυτό;\nΈχουμε συνηθίσει να βλέπουμε φυλακισμένους που προσπαθούν να δραπετεύουν. Δεν θυμάμαι, όμως, σύζυγο φυλακισμένης να προσπαθεί να κάνει την απόδραση από έξω κι ερήμην της συντρόφου του. Κι αυτός ο άντρας δεν έχει καμία σχέση με το έγκλημα. Ο Haggis τον παίρνει καταπόδας, τον ρίχνει σε μια κατάβαση σε προσωπική κόλαση και τον μετατρέπει σε ικανό για το νομικό και τολμηρό παράπτωμα. Αυτή την μακριά πορεία (βοηθάει η μεγάλη διάρκεια) την υποστηρίζει άψογα ένας Russell Crowe από αυτούς που βραβεύεις με Όσκαρ. Αλλάζει 180 μοίρες κι όμως είναι πάντα ο ίδιος, ο ήρωας με τον οποίο έχεις εξομοιωθεί από την αρχή. Αυτό που ήθελε περισσότερο το σενάριο ήταν διαλόγους. Λίγοι διάλογοι έχουν ψυχολογική ουσία, αλλά και σε αυτό ο Haggis απαντάει με το να εκμαιεύει τη δική σου αγωνία, τις δικές σου σκέψεις. Μια ταινία με υψηλή δυναμική που με το μακρόσυρτο φινάλε της δείχνει πως γνωρίζει και η ίδια αυτήν την δυναμική της.